NOVEL DIDAKWA MENGANDUNGI UNSUR SEKS MELAMPAU - RAJA AZMI DILARANG TEMUI PELAJAR UIAM KAMPUS KUANTAN

Entah di mana silapnya, Penulis novel KARKUMA, Raja Azmi Raja Sulaiman telah dilarang mengadakan pertemuan bersama pelajar Universiti Islam Antarabangsa Kampus Kuantan pada 18 Oktober ini bersempena dengan Hari Terbuka UIAM Kuantan, Pahang.

Menurut pihak pengurusan UIAM Kuantan, antara sebab Raja Azmi tidak dibenarkan untuk mengadakan dialog bersama pelajar ialah kerana banyak novel-novel Raja Azmi mengandungi unsur seks dan fantasi melampau.

Pihak pengurusan UIAM Kuantan juga memberitahu dalam jawapan pesanan ringkas whatsapp: "apa faedah bedah buku tu kepada mahasiswa, kenapa tidak buku-buku ilmiah yang lain?"

Tuduhan tersebut didakwa amat tidak adil dan melulu oleh penerbitnya Merpati Jingga di mana menurut mereka Raja Azmi sebelum ini pernah menerbitkan bahan berkualiti seperti ajaran solat untuk kanak-kanak, buku komik Anak-anak Sidek, skrip-skrip drama dan buku novel politik.

Bahkan menurut mereka, novel KARKUMA tidak ada halaman yang memaparkan adegan seks seperti yang didakwa.

"Kami ingin menekankan di sini bahawa berdasarkan jawapan pihak pengurusan UIAM tersebut, jelas menunjukkan bahawa UIAM Kampus Kuantan mempunyai sekatan dalam membenarkan seseorang itu ‘memasuki’ kampus dalam memupuk sikap matang para pelajar dan tidak mempunyai sikap yang terbuka.

"Kami juga berpandangan bahawa pihak pengurusan  UIAM Kuantan seolah-seolah berperanan sebagai polis moral yang membentuk acuan yang dikehendaki pihak UIAM Kuantan.

"Justeru, Merpati Jingga dengan sekaligus menarik balik penyertaan kami dalam semua program yang telah dipersetujui bersama UIAM Kuantan untuk acara tersebut. Hari Terbuka UIAM Kuantan merupakan acara istiadat konvokesyen institusi tersebut.

"Pada masa yang sama, pihak Merpati Jingga telah mengalih penyertaan Raja Azmi pada 18 Oktober 2014 ke Kolej Matrikulasi Labuan yang mahukan penulis itu berkongsi inspirasi dalam bidang penulisan.

"Kami juga membuka kepada mana-mana kampus IPTA dan IPTS yang mahu mengadakan sessi dialog yang sama boleh menghubungi pihak Merpati Jingga bagi mempersiapkan pelajar-pelajar mereka yang berminat dalam bidang penulisan untuk mengadakan forum bersama Raja Azmi Raja Sulaiman," demikian kenyataan balas Merpati Jingga sebagai penerbit buku Raja Azmi itu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


MLM 2018 KEMBALI - BOCEY RANCANG TAMPIL DENGAN SINGLE

"Kami sudah bincang hal ini sejak lima tahun lalu tetapi masih belum berpeluang untuk merealisasikan impian itu. Insya-Allah, andai ada ruang dan waktu yang sesuai, kami akan hasilkan lagu berkisarkan cinta.

"Kerana kami bertiga masing-masing punya pengalaman dan cerita sendiri berkaitan cinta," kata ahli kumpulan Bocey, Fad yang ditemui pada majlis sidang media Maharaja Lawak 2018.

Kumpulan pelawak terkenal iaitu Bocey yang dianggotai oleh Fad, Abam dan Achey mendedahkan mereka sedang merancang untuk tampil dengan single bertemakan cinta.

Bocey yang sekali lagi terbabit dengan pertandingan itu menegaskan penyertaan mereka bukanlah mengejar gelaran juara tetapi ingin menjadikan platform berkenaan untuk kekal relevan dalam industri.

"Kami anggap diri masih baharu dan berpendapat bahawa itu adalah satu-satunya program besar untuk pelawak tunjukkan bakat

"Oleh itu, kami tampil dalam pertandingan itu supaya peminat tidak lupakan Bocey. Penyertaan kami juga adalah untuk mengasah lagi kelebihan kami sebagai pelawak," ujarnya.

Klik untuk gambar besar

Pertandingan Maharaja Lawak Mega 2018 (MLM 2018) musim ke-7 bakal menampilkan semula beberapa kumpulan lawak terkenal dan gabungan pelawak daripada grup berbeza dalam sebuah kumpulan baharu.

MLM 2018 bakal menampilkan 14 peserta dan bakal bersiaran selama 14 minggu pada setiap Jumaat, pukul 10 malam bermula 2 November depan. Ia akan disiarkan menerusi saluran Astro Warna (132) dan Mustika HD (134).

Antara kumpulan lawak terkenal bakal menyertainya ialah iaitu Bocey yang dianggotai oleh Abam, Achey dan Fad selain kumpulan Puteh (Ali Mercik dan Mamak), Shiro (Ajak dan Shahrol) dan Zero (Atu, Syaiful dan Sharif).

Selain itu, pelawak yang bergabung pula ialah kumpulan Taman gabungan Tauke bersama Man Posmen, selain Joras yang dianggotai oleh Ropie, Joey dan Rahim Sepahtu.

Peserta lain yang turut terlibat adalah Dany, 2B (Man dan Weera), Abata (Wannawala, Alham dan Ilham), Kiut (Shendo, Niezam dan Tapai) dan Chilok (Achok, Kamal Sumbu dan Chiwan).

Personaliti TV iaitu Hilmy Ashley turut mencuri perhatian apabila muncul buat pertama kali sebagai peserta solo.

Manakala kumpulan Abioso (Ami, Mamad dan Sarip) mewakili Indonesia dan kumpulan Masin (Mamat Bora, Vicha dan Jiggy) menggabungkan tiga negara iaitu Malaysia, Singapura dan Indonesia.

Meneruskan tradisi pengenalan barisan juri MLM seperti musim-musim sebelumnya dan pemilik tiga kerusi juri tetap hanya akan diumumkan secara eksklusif pada siaran langsung minggu pertama nanti.

Sistem pemarkahan masih dikekalkan seperti musim terdahulu iaitu 70 peratus jumlah akan diberikan oleh barisan juri manakala 30 peratus daripada undian penonton melalui aplikasi TikTok yang akan dibuka secara rasmi pada 2 November depan pukul 10 malam.

MLM 2018 masih mengekalkan Datuk AC Mizal sebagai pengacara dan pemilihan tema pada musim ini ialah sarkas.

Juara MLM 2018 bakal membawa pulang hadiah wang tunai RM500,000 manakala naib juara, RM250,000, tempat ketiga RM150,000, tempat keempat RM50,000 dan tempat kelima RM15,000 berserta trofi.

www.myartis.com / Sumber: Harian Metro & mStar

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZLEE KHAIRI MAHU KUKUHKAN KERJAYA SENI & KEWANGAN SEBELUM BERCADANG BERKAHWIN

"Saya perlu kukuhkan kerjaya seni dan kewangan dahulu sebelum bercadang berkahwin. Ia menjadi tanggungjawab utama saya yang akan menggalas peranan sebagai ketua keluarga. Sudah semestinya saya mahu isteri dan anak nanti hidup bahagia.

"Sekarang saya kena fokus pada kerja dan sentiasa memberi komitmen yang terbaik," demikianlah kata pelakon Azlee Khairi, 30, yang mengakui hatinya kini disulam cinta baharu, namun ia tidak bermakna dia akan menamatkan status dudanya segera.

Pelakon drama 'Maaf Tak Indah' dan 'Seadanya Aku' di TV3 ini memaklumkan dia merancang berkahwin sekitar lima tahun lagi apabila keadaan kewangan dan kerjaya seni betul-betul stabil. Menurut Azlee, perancangan masa depan itu sudah dibincangkan dengan kekasih yang juga ahli perniagaan dikenali sebagai Aniss, 22. Katanya, Aniss memahami dan boleh menerimanya dengan baik.

Azlee yang pernah popular dengan drama 'Love You Mr Arrogan't bersama Zara Zya itu berkata dia bersyukur tawaran berlakon diterima tidak putus. Malah, pilihan watak diperoleh juga sentiasa memberi cabaran kepadanya.

"Sekarang, saya sibuk menyiapkan penggambaran drama Derhaka Cinta Jebat. Sebelum ini, penggambaran ditangguhkan kerana perlaksanaan Perintah Kawalan Pergerakan (PKP) oleh kerajaan. Alhamdulillah, sekarang aktiviti penggambaran pun dijalankan mengikut prosedur operasi standard (SOP) seperti disaran kerajaan untuk keselamatan ramai," jelasnya.

Menganggap penularan Covid-19 sebagai dugaan tak diduga, Azlee berkata sekarang kita semua kena membiasakan diri dengan budaya kehidupan berteraskan normal baharu yang lebih memfokuskan pada penjarakan sosial dan kebersihan. Dalam pada itu, Azlee yang akhirnya mengaku dia duda yakin tak akan ada perkara berbangkit timbul di antaranya dan bekas isteri, Dayang Norlelawati Puteh, 36.

Katanya, dia juga sudah memikirkan semasak-masaknya sebelum membuat pengakuan itu kepada media kerana enggan terus berteka-teki. Azlee dan Dayang Norlelawati yang berasal dari Brunei, mendirikan rumah tangga pada 2014. Sepanjang perkahwinan mereka tidak dikurniakan cahaya mata.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ANJOULIE KALAH DALAM SAMAN MALU FARA MENDOZA

"Selama lima bulan juga saya berjuang untuk kes ini selepas terganggu dengan penyebaran gambar bogel dilakukan pihak berkenaan dan tuduhan menggugurkan anak," demikian kata Fara Mendoza yang bersyukur dengan kemenangan saman malu atau fitnah ke atas pelakon Zarina Anjoulie yang difailkan peguamnya pada Januari lalu di Mahkamah Tinggi Seremban, Negeri Sembilan.

Antara tuntutan dibuat memohon perintah larangan atau injuksi mahkamah bagi menghalang sebarang kenyataan fitnah tidak terus dikeluarkan Zarina terhadap Fara, ujar peguamnya, Muhammad Akram Datuk Dr Abdul Aziz, dipetik sebagai berkata.

"Selain itu, Fara juga meminta permohonan maaf secara umum dibuat Zarina kepadanya di atas fitnah disebarkan. Turut diminta juga adalah beberapa bayaran ganti rugi dengan segala kos itu dibayar pihak Zarina," tambahnya yang memberitahu perbicaraan pertama dibuat sebelum Perintah Kawalan Pergerakan (PKP) dilaksana pada 18 Mac lalu.

Selanjutnya, selepas mahkamah berhenti bersidang selama dua bulan, sebutan kes berlangsung semula pada 21 Mei lalu di Seremban dan Zarina atau wakil peguamnya tidak hadir.
"Maka, mahkamah berkuasa memberi penghakiman yang mana segala tuntutan difailkan Fara pada Januari lalu terhadap Zarina dibenarkan.

"Pun begitu, berapa jumlah taksiran ganti rugi yang dimenangi Fara untuk kes ini belum diketahui lagi," katanya melalui Harian Metro.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUNYAI KEKASIH - FIMIE DON KESAL JUMLAH PENGIKUT LEBIH MENILAI BERBANDING BAKAT

Pihak produksi yang kini lebih menilai jumlah pengikut artis di media sosial berbanding bakat dimiliki untuk memberi tawaran berlakon itu turut membuatkan pelakon Fimie Don, 22, berasa sangat kesal dan pernah kecil hati.

Fimie atau nama sebenar Shafimie Saedon berkata dia terkilan dengan situasi berkenaan kerana baginya tidak adil dan boleh melenyapkan peluang pelakon yang betul-betul berbakat: "Situasi pihak produksi menilai jumlah pengikut di Instagram (IG) seseorang pelakon untuk diberikan tawaran projek drama atau telefilem ini sudah lama berlaku.

"Saya pun pernah tak ada tawaran berlakon selama empat bulan sekitar tahun lalu kerana berdepan masalah jumlah pengikut IG tak banyak. Ketika itu, saya cuma memiliki lebih 130,000 pengikut. Malah, saya pernah panas hati dan bercakap kasar di telefon dengan seorang wakil syarikat produksi hanya kerana pertanyaannya berkaitan jumlah pengikut saya di IG.

"Sepatutnya, dalam soal pengikut IG ini, boleh sahaja mereka (pihak produksi) 'check' dahulu dan tidak perlu pun telefon artis untuk bertanya. Ini kerana, nanti mereka juga yang cakap sedikit dan menolak terus pelakon itu," ujarnya.

Jelas Fimie lagi, bagaimanapun kini jumlah pengikutnya sudah meningkat kepada 260,000 orang selepas dia tular dengan video lagu 'Jangan Panggil' nyanyiannya: "Apapun, saya sangat kesal dengan situasi ini yang mana jumlah pengikut IG lebih dinilai berbanding bakat. Ditambah, saya pula sudah aktif berlakon sejak berumur lima tahun.

Klik untuk gambar besar

"Selain itu, ada juga pihak stesen TV akan menolak terus nama seseorang pelakon apabila mendapati jumlah pengikut IG kurang daripada 500,000 orang. Saya pun pernah lalui pengalaman itu (stesen TV tolak nama) kerana nama ditolak berikutan didakwa tidak popular hanya disebabkan pengikut IG tidak ramai," katanya.

Yakin dengan rezeki Allah, Fimie berkata dia juga kini aktif menjalankan perniagaan menjual popia goreng pelbagai perasa secara kecil-kecilan: "Walaupun perniagaan popia saya yang dibuat dan dimasak sendiri itu masih baharu diusahakan, tetapi Alhamdulillah setiap hari ada tempahan daripada pelanggan. Saya jual sahaja popia goreng untuk pendapatan sampingan. Pada saya, sekali pun tak ada tawaran berlakon tetap kena usaha cari rezeki," tuturnya.

Mengulas pula soal teman wanita, Fimie yang dikenali dengan drama 'Hikayat Putera Shazlan' sekitar 10 tahun lalu itu berkata hatinya sudah dimiliki: "Saya dah ada kekasih. Wanita berumur 24 tahun dan bekerja sebagai pelukis batik. Kami baru setahun bercinta. Cuma, saya tak banyak kongsi foto kami di IG kerana menghormati permintaan kekasih. Dia pun bukan selebriti, jadi saya rasa ada banyak kebaikannya tidak dikongsi," katanya.

Mengulas kerjaya lakonannya, Fimie akan muncul dengan filem 'Butak' arahan pelakon dan pengarah berkaliber, Sabri Yunus di pawagam tidak lama lagi. Melakon watak sebagai Panjang dalam filem itu, Fimie berkata menariknya adalah jalan cerita dan mesej nak disampaikan kepada penonton.

www.myartis.com / Sumber & foto: Harian Metro & Instagram Fimie Don

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - MALAM BERINAI PUTERI SARAH, SOLAT HAJAT & HANTARAN

Hari ini adalah hari pernikahan Syamsul Yusof dan Puteri Sarah. Dan malam semalam, telah berlangsung majlis berinai Puteri sarah dan solat hajat untuk bakal suaminya itu.

Ia telah diadakan selepas waktu Maghrib bertempat di kediaman Sarah dengan dihadiri oleh rakan-rakan terdekat.

Pastikan anda tidak terlepas untuk menatap gambar-gambar majlis pernikahan mereka sejurus ia berlangsung dalam update kami nanti.

X'TRA
Hantaran Syamsul Yusof untuk Puteri Sarah

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ANDAI NIKAH SEBELUM UMRAH - ZAMANI MAHU BAWA BAKAL ISTERI BERSAMA

"Insya-Allah, jika tiada aral melintang, saya akan menunaikan umrah pada November depan. Pemergian ke Tanah Suci nanti akan disertai anggota keluarga yang lain. Jika diizinkan, saya juga mahu bakal isteri dapat bersama. Bagaimanapun, setakat ini semua itu hanya perancangan saya.

"Jika kami dinikahkan sebelum tarikh bertolak ke Makkah, bolehlah saya bawa isteri sekali. Apapun, doakan supaya hasrat saya ini dimakbulkan Tuhan," demikian tutur penyanyi Zamani yang memasang impian untuk membawa bakal isteri bersama ke Tanah Suci Mekah andai mereka dinikahkan sebelum tarikh berangkat ke menunaikan umrah.

Zamani yang bakal menunaikan umrah buat kali pertama pada November depan itu berkata, kini beliau sedang mempersiapkan diri mempelajari ilmu agama dengan seorang ustaz sebelum berangkat ke Mekah. Jelasnya, pada usia yang semakin meningkat, beliau ingin lebih fokus mendalami ilmu agama.

Klik untuk gambar besar

"Apabila usia semakin meningkat, tentunya fokus kita juga lebih tertumpu kepada usaha mendalami agama. Setiap orang pasti melalui fasa peralihan untuk menjadi insan lebih baik dan saya tidak terkecuali. Pada mulanya, saya berjumpa ustaz berkenaan untuk merawat penyakit saya.

"Kebetulan, dia juga mengajar agama, jadi saya mengambil peluang itu untuk belajar dengannya," kata penyanyi berusia 48 tahun itu yang meminta semua pihak mendoakan supaya hasratnya untuk menunaikan ibadat umrah pada November depan terlaksana.

www.myartis.com / Sumber & foto: Berita Harian & Instagram Zamani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ANAK EMAS' FAIZAL TAHIR - SISSY IMANN NAFI

Sejak penyanyi Sissy Imann yang terbabit dalam program Big Stage pada tahun lalu dan jelas menjadi antara peserta kegemaran juri yang juga komposer dan penyanyi terkenal Faizal Tahir, dia kini semakin meningkat naik.

Bahkan, kecenderungan Faizal terhadap penyanyi berusia 24 tahun itu semakin ketara apabila menyatakan rasa terkilannya apabila pemilik nama sebenar Sissy Imann Mohammad Kamil itu tersingkir awal sebelum berjaya ke pentas final.

Bagaimanapun, ternyata, penangan Sissy benar-benar membuatkan komposer berusia 41 tahun itu mahu terus 'memilikinya'. Buktinya, Faizal membuka peluang dengan melamar Sissy untuk bernaung di bawah Faithful Music yang juga syarikat rakaman miliknya.

Sekali gus, banyak cakap-cakap yang timbul dalam kalangan pengikut industri yang mendakwa bahawa Sissy merupakan anak emas kepada Faizal Tahir. Malah, Sissy jugaturut mengakui memanggil Faizal Tahir dengan gelaran bapak.

Klik untuk gambar besar

Bahkan, pada minggu ini juga, Sissy buat pertama kalinya muncul dengan single pertama selepas Big Stage berjudul Pesanan Ayahanda yang juga merupakan hasil nukilan Faizal Tahir.

"Entahlah, kalau orang cakap saya ini anak emas Faizal, barangkali itu hanya pandang orang ramai sahaja. Apa yang pasti saya memang 'anak' dia sekarang, kerana bernaung di bawah syarikat Faizal Tahir. Bahkan, saya sendiri memanggilnya dengan panggilan 'bapak'," kongsi Sissy.

Tidak dinafikan, kata Sissy, dakwaan mengatakan anak emas itu juga secara tidak langsung membuatkan ada pihak mendakwa Faizal juga bersikap berat sebelah kerana cenderung terhadap Sissy.

"Sebenarnya bukan sahaja pujian yang saya dapat daripadanya, tetapi ada juga teguran. Kalau nak kata saya ini pilihan Faizal, tetapi saya tidak selamat juga di Big Stage tempoh hari, tersingkir juga akhirnya," katanya secara berseloroh.

Bagaimanapun, kata Sissy dia memang cukup teruja apabila berpeluang untuk bekerjasama dengan individu yang cukup berbakat dan disegani dalam industri seperti Faizal.

"Sebenarnya, kami sudah mula berinteraksi antara satu sama lain menerusi aplikasi Direct Message (mesej peribadi) di Instagram memandangkan saya sebelum ini memang banyak melakukan cover (nyanyian semula) lagu-lagu Faizal Tahir.

"Jadi, dari situlah sebenarnya kami mula berhubung antara satu sama lain sebelum dia melamar saya untuk bekerjasama. Bahkan, dia sendiri pernah beritahu bahawa video lagu cover saya paling banyak tontonan di akaunnya apabila dikongsikan," ceritanya yang baharu sahaja melancarkan video muzik 'Pesanan Ayahanda' Khamis lalu.

Bercakap mengenai pembikinan lagu itu, kata Sissy, lagu itu dihasilkan oleh lima orang komposer iaitu Faizal Tahir, Ezra Kong, Mike Chan, Romeo dan dirinya sendiri.

"Alhamdulillah, selepas enam tahun berada dalam industri, saya sendiri dapat melihat perubahan positif apabila semakin ramai yang menerima kehadiran saya dalam industri.

"Apa yang saya boleh katakan, pembabitan saya dalam Big Stage yang lalu benar-benar menjadi platform buat orang kenal dan sedar kehadiran saya," tuturnya menutup bicara.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KERANA DIA - DIANA LEBAM

Diana mendakwa kena tumbuk lima kali oleh "teman rapatnya" Shamsul. Kejadian tersebut didakwa berlaku kemungkinan kerana cemburu dengan kawan rapatnya "Danial" dan penyanyi "Matta". Mungkinkah ketidakmatangan usia menjadi penyebab kepada keriuhan ini? Tepuk dada, tanya selera!!ARKIB DIANA DANIELLE DAN SHAMSYUL::: DIANA DANIELLE KE...? WOW!! :::: DIANA NAFI BERCINTA... IBU MAKI WARTAWAN..?? :::: HUBUNGAN ISTIMEWA SYAMSUL & DIANA... ::(\__/)(='.'=)(")_(")myartis 2008


NORA DANISH KONGSI VIDEO SEBALIK TABIR 'PUTERI' - PEMINAT KECEWA TAK JAGA BATAS

Menerusi perkongsian di laman Instagram baru-baru ini, pelakon Nora Danish dilihat tidak lokek memuat naik video sebalik tabir penggambaran drama empat episod sitkom drama 'Puteri' yang kini kembali selepas 15 tahun dan bakal ditayangkan pada 1 Syawal nanti.

Nora turut berkongsi satu gambar di laman Instagram miliknya bersama dua pelakon drama tersebut iaitu Beego dan Kenchana Devi. Melihat video yang dikongsikan, Nora melepaskan rindu dengan 'bapa' Puteri yang dilakonkan oleh Aziz M. Osman.

Bagaimanapun, perkongsian Nora itu menimbulkan rasa kurang senang peminat yang kecewa melihat pelakon itu tidak menjaga batas pergaulan.

Malah, ada yang meluahkan rasa kesal melihat aksi mesra pelakon yang berpelukan serta terikut-ikut dengan budaya barat. Dalam pada itu, ada yang memberi teguran dan nasihat supaya menjaga batas apatah lagi status pelakon yang sudah mendirikan rumah tangga.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR NOSTALGIA NORA & JOHAN NAWAWI

BIODATA:
Nama sebenar: Wan Norafizah binti Ariffin
Nama glamor: Nora
Tempat lahir: Kampung.Dewan Beta, Kota Bharu Kelantan
Profesion: Penyanyi, Pelakon Iklan
Status: Berkahwin dengan Johan Nawawi
Album: Sandiwara (1994), Debaran (1995), Naluri (1996), Hanya Satu (1998), Kirana (2000), Nora Nora (2002), Cinta Satu Dekad (2003), Samudera (2006)

PENGENALAN:
Wan Norafizah binti Ariffin atau lebih dikenali sebagai Nora merupakan seorang penyanyi yang mula mencipta nama pada tahun 1994 dengan album pertama yang berjudul Sandiwara. Beliau berasal dari Kampung Dewan Beta, Kota Bharu Kelantan.

Paling terkini, beliau telah muncul sebagai juri rancangan realiti Kilauan Emas terbitan Astro dan menyertai Gegar Vaganza 2016.

Istimewa untuk anda semua, kami persembahkan 10 gambar nostalgia Nora dan Johan yang sememangnya eksklusif (tiada di laman lain)... hanya di myartis..!

TERKINI: AL-FATIHAH - SUAMI NORA KEMBALI KE RAHMATULLAH

Klik untuk imej besar...

Zaman persekolahan...

Zaman bercinta...

Ketika baru berkahwin...


BERTUNANG SEDERHANA - CHEF RIZ & SHIKIN MAEMBONG NIKAH DISEMBER

Anak Datuk Chef Wan iaitu Chef Riz, 32, selamat bertunang dengan Shikin Maembong, 31, malam semalam dalam satu majlis serba sederhana. Majlis itu diadakan di kediaman keluarga perempuan di Jalan Dewan Bahasa dan Pustaka, Kuala Lumpur.

Majlis yang awalnya hanya sekadar majlis merisik bertukar menjadi majlis pertunangan bagi pasangan ini.

"Alhamdulillah semuanya berjalan lancar dalam sebuah majlis secara sederhana sahaja, rombongan saya hanya tiga orang sahaja iaitu ayah, ibu dan nenek saya. Manakala keluarga Shikin agak ramai kerana adik beradik dia semua ada.

"Kami bersetuju untuk mengadakan majlis akad nikah pada Disember ini tetapi masih lagi mencari tarikh yang sesuai dan kemungkinan pada awal Disember," ujar Chef Riz dipetik sebagai berkata.

Hantaran dari pihak lelaki ialah tiga dulang berupa cincin, buah-buahan dan kek manakala bagi pihak perempuan pula tiada balasan hantaran.

Chef Riz yang sebelum ini pernah mendirikan rumahtangga berkata, sebagai lelaki dia tidak sabar untuk mendirikan rumah tangga sekali lagi.

"Kalau boleh saya ingin berkahwin cepat kerana kami menjalankan perniagaan bersama dan kemana-mana pun perlu pergi berdua.

"Secara jujurnya sebagai lelaki saya memang teringin sangat untuk ada sebuah keluarga yang sempurna dan dapat anak cepat," jelasnya yang pernah berkahwin dengan pelakon Ana Dahlia pada 11 Disember 2011 sebelum bercerai pada November 2012.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"BIAR BUMI TELAN DARIPADA BERHADAPAN" - UJI RASHID

"Dia terduduk semalam selepas membaca berita tentang itu dan mengadu pada saya bahawa dia benar-benar malu untuk keluar berhadapan dengan orang ramai.

"Dia kata kepada saya, biar bumi telan kak Uji daripada dia hendak berhadapan dengan persepsi masyarakat terhadapnya, lagi pula dia perlu ke hospital pada hari Khamis sehari selepas berita itu tersebar," kata pengurusnya Kit Rushuhaimin.

Jelasnya, berita tersebut menyebabkan penyanyi veteran, Uji Rashid tidak dapat untuk berhadapan dengan orang ramai kerana tanggapan serong masyarakat terhadap kehidupannya kini.

Primadona itu menanggung malu selepas tersebar berita dia diusir dari kediamannya di Ampang, sehingga terpaksa meminta bantuan untuk tinggal di rumah Projek Perumahan Rakyat (PPR).

Tambah Kit, penyanyi lagu 'Semakin Hari Semakin Sayang' itu berada dalam keadaan tertekan apabila dihubungi pelbagai pihak berkaitan hal berkenaan.

"Saya kasihan dengan dia, tak sanggup nak angkat telefon kerana ramai yang bertanya hal itu. Pada saya dia seorang wanita yang kuat berhadapan dengan ujian.

Klik untuk gambar besar

"Sejak setahun kebelakangan ini kehidupannya agak sukar dan terpaksa menanggung keluarga seorang diri. Anaknya Cico sedang sakit dan banyak duit dihabiskan untuk pembiayaan rawatan Cico," ujarnya.

Pada Rabu, Menteri Perumahan dan Kerajaan Tempatan, Tan Sri Noh Omar menerusi laman sosialnya mendedahkan penyanyi itu bersama anaknya, Ezzaq Farrouq Harahap Jamaludin atau Cico, 39, dan cucunya hadir ke pejabat kementerian berkenaan bagi meminta bantuan rumah Projek Perumahan Rakyat (PPR).

Menurut Noh, Uji Rashid melalui detik yang sukar ketika ini apabila telah diarah mengosongkan rumahnya di Taman Dagang, Ampang dipercayai gagal membayar sewa.

Noh berkata, pihaknya telah memberi kelulusan khas untuk Uji dan keluarga mendiami rumah dipohonnya.

Dalam pada itu, Kit berkata, terdapat kesilapan dan salah faham dalam kenyataan yang diberikan pada akaun Facebook menteri berkenaan.

Katanya, Uji Rashid masih menetap di kediaman yang sama, namun mengakui kelewatan membayar sewa rumah itu membuatkan dia digertak agar mengosongkan rumah berkenaan.

"Dia masih tinggal di sana, cuma apa yang diberitahu ialah sering lewat membayar sewa membuatkan dia digertak untuk kosongkan rumah.

"Pihak menteri juga sudah menghubungi saya dan menyatakan permohonan maaf terhadap perkara berkenaan," jelasnya.

Dalam pada itu, menerusi laporan Utusan Malaysia pada Jumaat, Uji berkata, sudah berpuluh kali dia berpindah rumah sejak 1990 kerana masalah kesempitan hidup.

Bagaimanapun kelulusan permohonan rumah PPR yang dipohonnya disambut dengan rasa syukur dan penuh terharu.

Dalam pada itu, Persatuan Seniman Malaysia (Seniman) yang menaungi artis di negara ini sudah sedia maklum tentang masalah tempat tinggal yang dialami oleh Uji selepas diberitahu pihak Kementerian Perumahan dan Kerajaan Tempatan (KPKT).

Presidennya, Zed Zaidi berkata, dia dan ahli persatuan cuba menghubungi Uji bagi menguruskan hal dokumentasi permohonan tersebut, namun gagal.

"Saya dimaklumkan tentang masalah yang dihadapi oleh Uji Rashid menerusi pihak KPKT baru-baru ini yang mahu kami menguruskan hal berkaitan borang dan melengkapkan dokumen mengikut prosedur ditetapkan.

"Malangnya, usaha menghubungi Uji gagal kerana dia tidak mengangkat telefon dan mungkin sibuk. Saya hubungi pengurusnya iaitu Kit dan minta Uji menghubungi KPKT sendiri untuk urusan dokumentasi itu," tuturnya.

Menurut Zed, pihaknya sukar untuk memberi bantuan kepada mana-mana anak seni yang tidak memaklumkan tentang masalah yang mereka hadapi dan enggan memberi kerjasama.

"Kita ada membuka peluang dan tawaran 10 buah rumah bawah Seniman tahun lalu dan ia sudah diluluskan pihak menteri dan Uji Rashid ini kes istimewa yang diluluskan menteri menjadikan 11 buah rumah bawah Seniman.

"Dia tidak menghubungi Seniman dan kami juga sukar untuk mendapatkan maklumat dan bantuan kerana tiada kerjasama," ujarnya.

Dalam pada itu, Zed berkata, satu majlis penyerahan kunci kepada 11 orang artis termasuk Uji Rashid akan diadakan dalam masa terdekat.

Uji atau nama sebenarnya Fuziah Haroun Al Rashid yang popular pada era 1980-an difahamkan telah beberapa kali membuat permohonan bagi mendapatkan bantuan kewangan dan perumahan namun semuanya tidak berjaya.

Selain kementerian berkenaan, sumber memberitahu mStar Online pelakon itu juga pernah memohon sumbangan  daripada Kementerian Kewangan namun ia turut gagal.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA 'KU RELA DIBENCI' TERSENARAI 'MALAYSIA BOOK OF RECORDS'

Tahniah kami ucapkan kepada penyanyi Aiman Tino apabila lagu nyanyiannya berjudul 'Ku Rela Dibenci' tersenarai dalam 'Malaysia Book Of Records'.

Kata Aiman, dia rasa terharu dan dia tidak menyangka lagu sulungnya itu mendapat jumlah tontonan tertinggi di laman Youtube sehingga layak menerima penghargaan tersebut.

"Tak sangka dan terkejut apabila dimaklumkan lagu tersebut tersenarai sebagai lagu paling banyak tontonan.

"Lagu itu sendiri sangat bermakna dalam hidup saya kerana di situlah bermulanya karier saya sebagai penyanyi," ujarnya.

Sehingga kini, lagu ciptaan kedua ibu bapanya iaitu Yusri dan Riena itu mendapat lebih 43 juta tontonan di Youtube.

Klik untuk gambar besar

Aiman memberitahu majlis penyerahan sijil penghargaan atas kecemerlangannya itu akan diadakan di sebuah hotel di ibu negara pada 16 Januari ini.

Sementara itu, Aiman mengucapkan ribuan terima kasih kepada peminat dan pendengar yang sentiasa memberi sokongan.

Meskipun ada yang memberi kecaman terhadap lagu tersebut, penyanyi berusia 19 tahun ini mengakui ia turut menyumbang jumlah tontonan.

"Saya ingin berterima kasih kepada penonton di seluruh dunia yang telah menonton muzik video tersebut di Youtube.

"Walaupun awalnya dulu ada yang mengecam lagu Ku Rela Dibenci, saya tak boleh nafikan mereka turut menyumbangkan kepada jumlah tontonan," katanya.

Bercakap mengenai karier nyanyian, Aiman kini sedang mempromosikan single baharu berjudul Terasa Cinta duet bersama kakaknya, Fara Hezel.

"Sekarang sibuk promosi lagu Terasa Cinta, InsyaAllah bulan Februari ni single baru saya akan dilancarkan.

"Tentang bisnes, saya akan keluarkan minum kesihatan di bawah jenama Jus Manno. Minuman tenaga ini bakal dikeluarkan tidak lama lagi," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HAMIL LAGI - REBECCA NUR ISLAM TERINGIN ANAK KEMBAR

Jika sebelum ini beberapa artis dan selebriti kita telahpun mendapat anak kembar contohnya seperti Nurul Syuhada (kembar sepasang), Datin Paduka Eina Azman (kembar sepasang) dan Fad Bocey... terkini Rebecca Nur Islam pula mengidam mahu memiliki anak kembar.

Ini kerana Rebecca kini bakal menimang cahaya mata keempat tidak lama lagi selepas memiliki tiga anak iaitu Nor Adam Daniel, 7, Nor Anggun Raverra, 4, dan Nor Anggerik Renesmee, 3 tahun.

Bagaimanapun, kesemua anaknya itu dilahirkan secara pembedahan, oleh yang demikian, kemungkinan besar anak yang bakal lahir nanti turut melalui cara yang sama.

"Selain tiga anak saya, dua anak tiri pun duduk sama dengan saya juga. Jadi total anak-anak semua ada lima. Tambah yang bakal lahir nanti, jadi enam orang semuanya. Saya tak kisah anak ramai. Anak ramai best, meriah rumah, nanti bila dah tua, boleh masing-masing tukar-tukar jaga kita kan?

"Kesemua anak saya lahir secara pembedahan, jadi jika anak yang terakhir nanti, harapan saya nak anak kembar. InsyaAllah.

"Sebelum ini saya mempunyai seorang sahaja pembantu rumah, tapi sebab nak pindah rumah baru nanti, sekarang saya ada lima orang pembantu. Walaupun saya mempunyai lima orang pembantu namun saya tak harapkan dan percayakan pembantu 100 peratus.

"Anak-anak masih saya yang siapkan. Pembantu cuma membantu sikit-sikit sahaja. Yang penting sekarang cara macam mana kita bersabar, menyayangi, menjaga dan melayan anak-anak," ujarnya dipetik sebagai berkata.

Foto: Rebecca IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"FAMILY DIA PENUH KASIH SAYANG..." - SHUIB JADIKAN KELUARGA ARWAH ISTERI SEBAGAI CONTOH DALAM DIDIK ANAK-ANAK

"Bagi saya, kasih sayang amatlah penting dalam mendidik anak anak. Saya percaya keluarga bahagia, keluarga yang penuh kasih sayang, anak-anak penuh kasih sayang, Insya-Allah mereka akan jadi anak yang baik.

"Sarah selalu cakap begitu. Saya nampak benda ini pada keluarga Sarah... mereka keluarga yang, saya kenal dah lebih 11 tahun tak pernah bergaduh. Tak pernah bertekak depan saya... tak pernah.

"Family dia penuh dengan kasih sayang, semua anak-anak Raisuddin ni hebat, bagus taat. Sebab itu saya percaya kasih sayang akan buatkan anak-anak yang baik. Itu yang saya nampak... Insya-Allah.

Klik untuk gambar besar

"Segelintir orang yang ada problem ini datang daripada keluarga yang berpecah... mungkin tidak dapat kebahagiaan daripada ibu bapa, mereka cari kebahagiaan cara lain," ujar pelawak Shuib Sepahtu yang berkongsikan tips kebahagiaan dalam menjaga dan mendidik anak-anaknya adalah dengan memberi kasih sayang yang cukup.

Kata Shuib, dia melihat keluarga Allahyarham isterinya, Siti Sarah sebagai satu keluarga bahagia, penuh dan kasih sayang serta tidak pernah melihat mereka sekeluarga bertekak. Malah, Shuib turut memuji kesemua anak Raissuddin hebat dan taat.

Dek kerana itu, Shuib atau nama sebenarnya Shahmira Muhammad memberitahu, dia jadikan keluarga arwah isterinya itu sebagai contoh dalam mendidik anak-anaknya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOA TERMAKBUL - PENYANYI ASFAN SHAH & ISTERI TIMANG 'BABY GIRL'

Doa dikurniakan anak perempuan akhirnya dimakbulkan!

Demikian halnya dengan penyanyi Asfan Shah yang meluahkan rasa syukur apabila isterinya, Ain Sakinah telah selamat melahirkan cahaya mata keempat mereka, malam semalam. Asfan ketika dihubungi berkata, bayi dan isterinya kini berada dalam keadaan baik dan masih dipantau di sebuah hospital swasta di Shah Alam.

"Alhamdulillah, proses kelahiran anak keempat kami berjalan lancar dan selepas dikurniakan tiga anak lelaki, kali ini kami diberikan rezeki anak perempuan. Bayi itu seberat 2.9 kilogram dan dilahirkan lebih kurang jam 11.30 malam semalam secara normal," katanya.

"Jarak antara anak ketiga dan keempat ini agak jauh iaitu empat tahun. Memang saya berdoa dan pernah cakap dengan isteri, kalau ada rezeki saya nak anak perempuan dan kalau dapat, ini adalah penutup.

Klik untuk gambar besar

"Alhamdulillah, Allah makbulkan doa saya. Saya temani isteri saya di dalam bilik bersalin dan proses itu memakan masa lebih kurang setengah jam," katanya lagi.

Pasangan Asfan dan Ain berkahwin pada 23 Ogos 2012 dan sebelum ini dikurniakan tiga cahaya mata lelaki, Ali Haytham Shah, 8, Ali Wakeel Shah, 6 dan Ali Binyameen Shah, 4.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CERAI BULAN FEBRUARI - DYNAS MOKHTAR PECAH RAHSIA

Teka-teki terjawab jua!

Jika sebelum ini Dynas Mokhtar atau nama sebenarnya Wan Intan Edrinaz Datuk Wan Mokhtar menyembunyikan statusnya, kali ini dia sendiri mendedahkan yang dia dan suaminya Mohd Hafizy Hafiz sah bercerai talak satu pada 25 Februari lalu.

Apa nak dikata, mungkin sudah tiada jodoh.

Bagi penjagaan anak pula, Dynas dan suaminya bergilir-gilir menjaga dua anak mereka iaitu Khyra Khalyssa, 4, dan Mohamed Haqaish, 2.

Untuk rekod, Dynas dan Hafizy mendirikan rumahtangga mereka pada 15 Mac 2008.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


5 GAMBAR - PESANAN AERIL BUAT KELUARGA DI HARI AQIQAH HAYLA

Sempena majlis aqiqah Hayla, anak Aeril Zafrel dan Wawa Zainal semalam, Aeril telah menulis satu pesanan buat keluarganya di laman IGnya:

Jika ini sebuah amanah, maka ianya buatmu isteri - 'petenteram batin'... Andai ini bisa dianggap wasiat, ianya teruntuk buat putera puteri ayah - 'si pelumpuh jiwa'... Ingat kalian selalu pesanan ini.

Sepedih apapun kita menangis, kita tak akan menemukan sebuah senyuman jika tak ikhlas untuk rasa yang kita jalani...

Setegar apapun diri kita, tak akan merasa bahagia jika ternyata dalam kesegaran kita tak ada pula keikhlasan...

Semampu apapun kita berusaha untuk keindahan pada hati, jika dalam berusaha ternyata keikhlasan kita hanya kiasan,keindahan hati tetap tak akan dirasakan.

Ikhlas lah pada kehendak-Nya dan ingatlah siapa diri ini...yang tak mungkin berada dalam dunia, bila ALLAH AZZA WA JALLA tak mencintai kita...

Semua yg ALLAH AZZA WA JALLA berikan,baik nikmat-Nya atau ujian-Nya..semata mata untuk menguji keikhlasan hati kita...

Dalam kesakitan teruji kesabaran,
Dalam perjuangan teruji keikhlasan,
Dalam ukhwah teruji ketulusan,
Dalam tawakkal teruji keyakinan..
Hidup ini amat indah jika ALLAH AZZA WA JALLA menjadi tujuan...

Mudah mudahan ALLAH...
Ajari kita untuk tersenyum meski berat pundak memikul beban.
Ajari kita untuk berlapang dada meski banyak yang menyesakkan jiwa.
Ajari kita untuk terus berusaha meski butuh waktu utk menggapai mimpi...
Ajari kita untuk rendah hati kerana DIA lah Yang Maha Tinggi....
Bantu kita untuk tidak takut gagal meski tantangan ada di depan mata...
Sungguh kerasnya kehidupan ini...

Semoga sebanding dengan manisnya hasil di akhir perjuangan nanti... .
Dari insan yang menyayangi kalian dalam tiap desahan nafas ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HARI LAHIR KE-23 - SUAMI HADIAHKAN EINA KERETA MERCEDES

Wahhh... untungnya menjadi seorang Datin Paduka Eina Azman apabila menerima hadiah istimewa iaitu sebuah kereta mercedes dari suami tercinta, Datuk Paduka Kaiser Gurmeet sempena ulangtahun kelahirannya yang ke-23 pada 13 Ma lalu.

"Syukur Alhamdulillah... Terima kasih sayang untuk majlis hari jadi yang menakjubkan. Saya sangat gembira. Sukar untuk diungkapkan dengan kata-kata bagi menggambarkan perasaan saya.

"Terima kasih sayang kerana menjadi suami serta ayah yang baik," kata Eina yang berkongsi kegembiraan di Instagram.

Majlis sambutan ulangtahun kelahiran Eina telah dianjurkan oleh suaminya dan antara selebriti yang menghadiri majlis itu ialah Emma Maembong.

Klik untuk gambar besar

Ramai pengikutnya mengucapkan tahniah dan menyatakan betapa beruntungnya dia mendapat seorang suami yang begitu menyayangi dirinya.

Bulan lalu, suami Eina menghadiahkan jam tangan jenama Rolex kepada Arianna dan Karl apabila mereka menyambut hari jadi yang kedua tahun, bulan lalu.

Selamat hari lahir kami ucapkan kepada Eina dan semoga kamu berdua berkekalan hingga ke syurga.

www.myartis.com / Sumber: Eina Azman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEIKHLASAN UMRAH DIPERSOAL & DIKECAM - JOY REVFA TAMPIL BERSUARA

Pengasas Merve Cosmetic, Joy Revfa yang sebelum ini menghadapi pergolakkan rumah tangga dengan bekas suami, Hafiz Hamidun itu kini sekali lagi dikecam hebat apabila memuatnaik gambar berdoa di masjid Nabawi, Madinah baru-baru ini

Ramai mempertikaikan keikhlasan usahawan yang kini terkenal itu ketika beribadah kerana gambar terbabit.

"Alhamdulillah sempat solat Subuh tadi di Al-Masjid an-Nabawī i 🕌 Terharu bila kali pertama diizinkan Allah swt jejakkan kaki di sini..💕," tuturnya ketika berada di masjid Nabawi.

Jika dilihat pada gambar itu, ketika orang ramai sedang kusyuk beribadah, Joy pula duduk mengadap arah bertentangan, bergambar sambil menadah tangan berdoa.

Bagaimanapun perkongsian itu menimbulkan rasa tidak senang orang ramai kerana bimbang timbul perasaan riak ketika beribadah.

Klik untuk gambar besar

Dalam gambar lain, wajah Joy turut dilihat bertata rias, lengkap dengan gincu dan 'eyeliner' sehingga ada yang mempersoalkan bilakah wanita itu beribadat?

Tidak habis disitu, ada juga melemparkan rasa skeptikal terhadap selebriti yang sering ke tanah suci hanya untuk bergambar semata.

Menyedari dirinya dikritik, Joy tidak berdiam diri apabila tampil bersuara menerusi kapsyen serta sempat membalas kecaman peminat.

Dalam bahagian komen, Joy menjelaskan bahawa gambar tersebut dimuatnaik ketika beliau makan dan bukan ketika beribadat.

"*Ini sekadar lakonan bukan tgh solat pun ni.. sbb tu tak kearah kiblat. Diharap fake account yg terlebih perihatin yg keluar ayat tak puas hati tu, sila la jgn tgk lg IG saya, byk lg IG orglain boleh tengok k.. (Daripada bebel kt saya gara2 bgambr dlm masjid lebih baik pegi tegur org yg upload photo dlm night club tu 😅)

"Sekurang2nya saya upload aktiviti disini, ramai kawan2 yg semakin teruja nak sama2 menunaikan umrah. Alhamdulilah.. Apa2 pun, saya doakan kpd fake account “makcikbawang” tu diberi hidayah terbaik dr Allah swt.. amin..😘," kata Joy berhubung dirinya dikecam dek kerana gambar-gambar dirinya ketika berada Tanah Suci.

Apapun, memang bukan kerja manusia untuk mengukur keikhlasan seseorang dalam beribadat. Tetapi sebaiknya rebutlah peluang beribadat ketika berada di tanah suci dan lupakan seketika dunia media sosial.

www.myartis.com / Sumber: Oh Bulan, Rotikaya & Joy Revfa IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ERRA FAZIRA UCAP TAHNIAH,  DOAKAN BEKAS SUAMI & PASANGAN BAHAGIA

"Tahniah kepada kedua mempelai. Didoakan segala yang terbaik dan terbahagia buat pengantin serta anakku," itulah kata-kata pelakon, penyanyi dan pengacara Erra Fazira yang mengucapkan tahniah buat bekas suaminya, Engku Emran dan pasangan, Noor Nabila, selain mendoakan segala yang terbaik serta kebahagiaan buat mereka serta anaknya, Engku Aleesya.

Semalam iaitu 19 Mac 2021, Engku Emran telah selamat diijabkabulkan dengan Noor Nabila, selepas segala teka teki mengenai hubungan cinta mereka yang sebelum ini menjadi tanda tanya.

Untuk makluman, Erra berkahwin dengan Engku Emran pada 25 Oktober 2007 dan bercerai pada 18 Februari 2014. Pasangan itu dikurniakan anak perempuan, Engku Aleesya yang kini berusia 11 tahun.

Klik untuk gambar besar

www.myartis.com / Sumber & foto: Utusan & Instagram Erra Fazira & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASYA MASYITAH DIKECAM LAGI - KALI INI TAMPIL DENGAN TUDUNG YANG DIPINTAL JADI TOCANG

Nampaknya penampilan penyanyi Masya Masyitah sekali lagi menjadi bualan hangat pengguna laman sosial apabila tampil dengan imej yang dikatakan tidak sesuai untuk wanita berhijab.

Menerusi satu hantaran di akaun Instagram miliknya, Masya atau nama sebenarnya Siti Nur Masyitah Mohd Yusoff, 22, telah mengenakan hijab tetapi menyerupai rambut yang ditocang.

Rata-rata pengikut meluahkan rasa kecewa dan mengkritik gaya Masya dan mendakwa cara pemakaian penyanyi itu semakin pelik dan berbeza tidak seperti dahulu, dia sejak dikenali ramai.

"Sebagai salah seorang pengikut Masya sejak dulu, saya perasan awak mula berubah dari cara penggayaan hijab dan jauh sangat beza sebelum terkenal... saya doakan semoga awak berubah ke arah yang lebih baik.

Klik untuk gambar besar

"Haram bagi seorang wanita memakai hijab seperti rambut... semoga kita sama-sama istiqamah." - "Makin lama pakaian dan tudung makin tak kena.

"Sebelum ini saya sebenarnya tidak mengenali pun Masya tetapi waktu itu saya tertarik dengan cara pemakaian dia yang cantik, nampak manis dan sopan santun tetapi selepas tengok penampilan baharu rasa sedikit kecewa," antara komen-komen netizen.

Sementara itu, Masya menerusi ruangan kapsyen memberitahu dia tidak menyesal dengan masa lalunya, namun berasa kesal kerana menghabiskan waktu bersama orang yang salah.

"I don't regret my past, I just regret the time I've wasted with the wrong people," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POLIS GELEDAH RUMAH - ISTERI IRWANSYAH MINTA ADIK IPAR SERAH DIRI

"Saya cuma harap Hafiz boleh bertanggungjawab. Jangan bersikap tidak gentle begini. Kami sudah ikhlas dan tidak akan menuntut semula soal harta. (Cuma) serah diri sahaja," kata isteri penyanyi dan pelakon terkenal Indonesia, Irwansyah iaitu Zaskia Sungkar yang tampil membuka mulut dengan memohon agar adik iparnya, Hafiz Fatur bertanggungjawab atas perbuatannya dan menyerah diri, susulan polis menggeledah rumah pasangan itu.

Berita tentang adik Irwansyah yang memalsukan dokumen dan tandatangannya menggemparkan peminat hiburan negara itu. Terbaru, rumah Irwansyah dan isterinya dilaporkan telah digeledah oleh pihak berkuasa bagi mencari bahan bukti, lapor Liputan6.

Susulan itu beberapa bahan bukti seperti akaun bank dan sijil jual beli tanah atas nama Hafiz telah ditemui dalam operasi yang diadakan pada hari Khamis baru-baru ini

Klik untuk gambar besar

Menurut pihak polis tempatan, rumah penyanyi lagu 'Pencinta Wanita' itu digeledah kerana Hafiz tinggal bersamanya. Rumah berkenaan juga dikatakan telah disita.

Bukan itu sahaja, Zaskia juga berkata mereka redha dan tidak akan menuntut semula harta atau kerugian yang dialaminya bersama suami. Setakat berita ini ditulis, belum ada berita tentang penangkapan Hafiz dilaporkan yang kini berstatus buruan pihak polis.

Semoga kes ini segera selesai dan tiada lagi kerugian yang akan ditanggung Irwansyah serta isteri. Dan diharap adiknya itu serah diri kepada polis serta menyesal dengan perbuatannya mengkhianati darah daging sendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADI PUTRA DIMASUKKAN KE HOSPITAL - PEMINAT DOAKAN CEPAT SEMBUH

Menerusi laman Instagram, pelakon Datuk Adi Putra telah dimasukkan ke hospital selepas mengalami masalah kesihatan.

Dalam entri tersebut, Adi berkongsi gambar ketika sedang berada di sebuah hospital serta menerima rawatan susulan akibat masalah kesihatan yang dialaminya.

Sementara itu, ruangan komen di laman Instagram Adi dipenuhi dengan komen pengikutnya yang mendoakan kesembuhan pelakon tersebut.

Bagaimanapun, sehingga kini pelakon drama 'Sejadah untuk Dia' itu belum mendedahkan punca sebenar dia dimasukkan ke hospital.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTEMU INTAN LIANA - RITA NAFI BERMUSUHAN DENGAN IZREEN

Pelakon Rita Rudaini yang baru-baru ini memuatnaik gambar beliau bertemu dengan madu kawan baiknya pelakon Izeeen Azminda iaitu Intan Liana telah membuatkan segelintir netizen mendakwa dirinya bermusuhan dengan Izreen.

Bengang dikaitkan dengan kisah rumah tangga Izreen serta tidak mahu orang ramai terus salah faham, Rita telah tampil menjelaskan bahawa beliau dan ahli keluarga Intan sudah lama mengenali antara satu sama lain.

Mereka bertemu dengan Rita hanya sekadar ingin bertanya tentang urusan mahkamah. Umum mengetahui Rita sebelum ini mempunyai pengalaman dalam memperjuangkan haknya dan anak-anak dan segala urusan berkaitan perceraian.

"Roza Saleh, kakak kepada Intan sebelum ini adalah pengurus artis sementara pelakon Nadia Mustafa adalah biras Liana. Seperti saya katakan sebelum ini saya mengenali mereka sejak awal pembabitan dalam bidang lakonan.

Klik untuk gambar besar

"Izreen juga kawan dan apabila rakan-rakan datang meminta pandangan dan juga khidmat nasihat sudah tentu saya cuba membantu apa yang termampu.

"Niat baik saya disalah erti. Saya tidak mahu mencari musuh apatah lagi memburukkan mana-mana pihak. Masalah dihadapi oleh Intan, Ude dan Izreen hanya mereka saja yang tahu," katanya.

Rita tidak menyebelahi mana-mana pihak dan sekiranya Izreen yang meminta nasihat beliau turut akan melakukan perkara yang sama sebagai seorang kawan.

Dalam pada itu, Rita memberitahu beliau selepas ini sudah tidak mahu lagi memikirkan komen-komen negatif netizen yang dilemparkan kepada dirinya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FESYEN NEELOFA JADI BUALAN LAGI - KALI 'BEG ATAS KEPALA'

Nama Noor Neelofa sekali lagi menjadi bualan hangat apabila beliau yang sering tampil dengan fesyen yang 'rare' itu kali ini dilihat seakan memakai beg di atas kepalanya.

Rata-rata netizen mengakui agak pelik melihat gaya Neelofa itu semata-mata ingin mencari kelainan demi mempromosikan jenama beg tangan beliau Lofarbag.

Ada pula netizen yang nakal dan mengusik selebriti itu apabila menyunting foto tersebut dengan meletakkan pula tali beg.

Aduhai, kreatif sungguh sehingga memang betul-betul nampak macam Neelofa pakai beg tangan untuk menutupi bahagian kepalanya. Harapnya Neelofa tidak berkecil hati lah ye, sekali sekala bergurau apa salahnya.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEJUTAN HARI LAHIR - SUAMI GEMBIRA ANZALNA NASIR KINI SUDAH BERTUDUNG

Pelakon Anzalna Nasir menerusi muat naik terkini di laman Instagram telah berkongsi satu video dimana dia bukan hanya membuat kejutan buat suami bahkan para peminat apabila mengesahkan drinya sudah bertudung.

Dalam video yang dikongsikan, Anzalna atau nama lengkapnya, Nur Anzalna Md. Nasir, 33, memberi kejutan tersebut bersempena hari ulang tahun suaminya, Muhamad Hanif Muhamad Zaki yang ke-33 (16 September).

"Semoga terus istiqomah. Selamat hari ulang tahun Hanif Zaki. Insya-Allah, sama-sama kita berdoa. Amin Ya Robbalalamin," tulis Zaki dalam ruangan komen entri yang dimuat naik Anzalna.

Kejutan dan perubahan positif Anzalna itu disambut baik dan menjemput respons positif orang ramai termasuk rakan-rakan selebriti: "Akan jadi satu perjalanan yang indah buat anda si cantik. Syukur Alhamdulillah," tulis Sherry Ibrahim.

Klik untuk gambar besar

Turut meninggalkan kata-kata semangat buat ibu kepada seorang cahaya mata itu dalam ruangan komen termasuk artis lain seperti Mira Filzah, Sherry Al-Hadad, Elvina Mohamad, Fasha Sandha dan ramai lagi.

Terdahulu, Anzalna turut memuat naik sekeping gambarnya lengkap berhijab dengan kapsyen bertulis: "Salam Jumaat".

Tahun ini sahaja, dunia hiburan tanah air diserikan dengan banyak kejutan perubahan mendadak ramai selebriti wanita tanah air yang mula bertudung. Antaranya, Izara Aishah, Mawar Rashid, Siti Elizad, Nana Mahazan dan Vicha Saywho.

Anzalna mendirikan rumah tangga dengan Hanif yang merupakan seorang usahawan pada 2016. Hasil perkahwinan, mereka dikurniakan seorang cahaya mata lelaki, Mohamad Eidress yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI EDAR KAD KAHWIN - WANY HASRITA AKUI TERINGIN KAHWIN TAPI BUKAN SEKARANG

Baru-baru ini, timbul dakwaan, penyanyi Wany Hasrita bakal menamatkan zaman bujang tidak lama lagi apabila sudah mengedarkan kad perkahwinan. Ditanya berhubung dakwaan berkenaan, empunya badan menafikan dan berkata dia pasti akan memaklumkan tarikh hari bahagiaanya itu jika sudah diputuskan kedua belah pihak.

Wany juga turut menafikan majlis perkahwinannya juga dikatakan sudah hampir. Dalam pada itu, Wany berkata sudah tentu dia memikirkan soal kahwin namun masih menanti waktu yang tepat serta meminta peminat mendoakan yang terbaik buatnya.

"Bukanlah dalam sebulan dua ini, selepas Aidilfitri pun tidak. Tiada istilah kad kahwin sudah diedarkan pun. Kalau nak cakap majlis perkahwinan saya sudah menghampiri pun bukan juga.

"Kalau saya kahwin saya akan beritahu kepada semua. Lagipun media juga antara yang menaikkan nama saya di dalam industri seni. Jadi, sudah tentu kita mahu berkongsi apa yang kita suka.

Klik untuk gambar besar

"Saya pun tak tahu kenapa orang asyik kata saya nak berkahwin, mungkin kapsyen saya di hantaran Instagram, berbaur 'loving'. Ia disebabkan saya mencintai diri saya.

"Semua orang yang belum berkahwin mahu ke arah itu. Tapi nak kata tahun ini, tak tahulah, kita tengok jodoh saya sampai bila. Doakan yang terbaik buat saya sebab setiap orang mahu kahwin dan begitu juga dengan saya,"

Terdahulu, foto dikongsikan Wany di laman Instagtam memaparkan jari yang menunjukkan simbol bentuk 'mini love' mencetuskan spekulasi apabila ramai peminat mengucapkan tahniah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAIH 10 JUTA TONTOTAN - 'NUR 2' MUNGKIN AKAN KE PENTAS TEATER

Menurut kenyataan dikeluarkan TV3, semalam, 'Nur 2' yang menamatkan siarannya 25 April lalu itu telah berjaya meraih 10 juta tontonan terkumpul. Episod terakhirnya pula mencatat 3.6 juta tontonan.

Penerbit dan pengarah drama Nur, Shahrulezad Mohameddin, mengaku ada menerima pelawaan daripada Istana Budaya untuk mementaskan drama berkenaan di gelanggang seni cukup berprestij itu.

Menyambut baik pelawaan terbabit, katanya, jika dapat direalisasikan, ia bakal menjadi projek pementasan teater sulung buat produksinya, Radius One, selain menambah portfolio syarikat berkenaan.

"Saya percaya, apa yang kami raih hari ini adalah hasil usaha semua pihak terbabit dalam drama ini. Seluruh tenaga kerja dan pelakon berasa dihargai apabila ia mampu mencatat jumlah tontonan tinggi. Ia turut menjadi suntikan semangat buat kami semua.

"Siapa yang tidak mahu mengubah angin dari layar kecil ke pentas teater? Pihak TV3 juga teruja dengan perkembangan berkenaan kerana ia menjadi ruang untuk kami terus memperkembangkan jenama dan naskhah Nur.

"Bagaimanapun, kami mungkin berdepan masalah jika ia hendak dipentaskan pada tahun ini juga, terutama dalam kalangan pelakon, kerana sebahagiannya sudah terikat dengan komitmen lain.

"Andai perancangan pementasan dianjak ke tahun hadapan, rasanya ia lebih baik. Ia juga masih bergantung kepada persetujuan barisan pelakon dan mendapat sokongan ramai. Selain itu, faktor masa turut memainkan peranan," katanya.

Klik untuk gambar besar

'Nur 2' dihasilkan sebanyak 15 episod yang membariskan pelakon seperti Syafiq Kyle, Amyra Rosli, Noorkhiriah, Azhan Rani, Azar Azmi, Fatimah Abu Bakar, Datuk Jalaluddin Hassan, Eyra Hazali, Raja Atiq dan Uchee Fukada.

Kata Shahrulezad, buat waktu ini mereka belum mengadakan perbincangan lebih lanjut bersama pihak Istana Budaya, apatah lagi dirinya sibuk dengan penggambaran drama, 'Cari Aku Di Syurga', untuk siaran Ramadan, juga menerusi TV3.

Ditanya mengenai kemungkinan kisah Nur disambung lagi untuk musim ketiga, sebagai pengarah dia tidak mempunyai masalah untuk berbuat demikian.

"Malah, sebagai penulis skrip, banyak lagi isu dan perkara yang saya boleh ketengahkan dalam kisah seterusnya. Pihak TV3 juga semestinya berminat untuk menyiarkan kisah susulan Nur, namun semuanya berbalik kepada jadual kerja pelakon.

"Begitupun, ada juga pihak berasakan drama ini tidak lagi perlu disambung. Saya sendiri tidak menafikan wujudnya risiko apabila menyambung cerita yang pernah mendapat perhatian ramai. Perasaan sama saya alami sewaktu hendak menghasilkan Nur 2. Saya tidak dapat lari daripada dilanda kebimbangan.

"Selalunya, sambutan terhadap cerita susulan akan jatuh mendadak. Jadi, saya memang tak sangka apabila Nur 2 masih mendapat sokongan ramai," ujarnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - YUSOF HASLAM & ISTERI DI MAJLIS IFTAR

SANA SINI:

Gambar menarik Yusof Haslam dan isterinya Patimah Ismail di Majlis Iftar bersama anak yatim di Pusat Dagangan Dunia Putra (PWTC), Kuala Lumpur, kelmarin.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


9 FOTO - PERCUTIAN RAMONA ZAMZAM BERSAMA KELUARGA

Baru-baru ini, pelakon Ramona Zamzam bersama suami, Rani Alaskhar dan anak, Ivanna Alaskhar telah terbang ke Istanbul, Turki bagi menikmati percutian.

Ramona yang membintangi filem 'KL Special Force' ini  telah berkongsi gambar-gambar sekitar percutiannya itu di akaun Instagram.

Pemilik nama sebenar Ros Ramona Qadira Mohd Zamzam, telah berkahwin dengan Rani pada Mei 2015 dan dikurniakan seorang cahaya mata comel yang kini berusia lapan bulan.

Klik untuk gambar besar

www.myartis.com / Sumber: Instagram Ramona Zamzam

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TRAGEDI TERSEBUT BUAT SAYA FOBIA" - ARIL AF7

Tragedi yang menimpa kawan baiknya telah membuatkan Aril atau nama sebenarnya Khairil Azam Pilus, 31, lebih berhati-hati dalam penjagaan anaknya, Tun Adriel Mikael yang berusia tujuh bulan.

Ini kerana insiden memilukan pernah terjadi kepada kawan rapat Aril yang pernah belajar bersamannya di kolej apabila kematian anak yang berusia tiga bulan ketika dibawah penjagaan pusat kanak-kanak.

Kata Aril, disebabkan itu beliau tidak percaya dengan orang lain kecuali keluarganya sendiri untuk menjaga anak lelaki itu.

"Tragedi berlaku kepada kawan baik saya. Anak yang pertama gugur ketika tujuh bulan kandungan. Anak yang kedua pula dilahirkan sempurna dan dihantar ke pusat jagaan kerana beliau dapat tawaran bekerja jauh.

"Hanya beberapa kali hantar ke pusat jagaan beliau mendapat panggilan mengatakan anaknya tidak bernafas dan disahkan meninggal dunia apabila dihantar ke hospital.

-- IKLAN --

"Itu memang saya fobia. Kita faham pusat asuhan perlu jaga ramai anak orang pada masa sama banyak lagi kerja yang perlu dibuat. Perkara sebegitu yang buat saya takut," ujar Aril dipetik sebagai berkata.

Tambah Aril, dia sanggup bersengkang mata dan juga terpaksa berkorban dan tidak mengusahakan sebarang perniagaan demi mahu melihat anak membesar di depan mata.

"Saya memang ada rancangan nak buat bisnes tapi tak sempat. Saya juga berhenti menjadi deejay radio (Era FM) kerana mahu fokus kepada keluarga," jelasnya.

Bekas pelajar Akademi Fantasia itu sebelum ini pernah mengusahakan produk sambal ikan bilis dan membuka kedai rokok elektronik, atau vape, di Ampang.

"Saya suka melihat anak membesar depan mata, bermula dari proses dia mula merangkak, makan, bercakap. Ini pengalaman seronok bukan semua orang boleh dapat.

"Ketika jauh hati saya tak tenteram memikirkan anak. Bila penat, sedih, atau gembira perkara pertama saya nak tengok keadaan anak," katanya.

Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RANCANG KAHWIN TAHUN DEPAN - ERNIE TAK NAFI SYAMEL PUNYAI CIRI-CIRINYA

Penyanyi dan pelakon Ernie Zakri telah memberi bayangan bakal menamatkan zaman bujang pada tahun hadapan. Pelontar lagu 'Ku Bersuara' itu berkata, dia bakal menginjak usia 29 tahun pada tahun hadapan, justeru sudah tiba masanya untuk memikirkan soal rumah tangga.

Bagaimanapun, ketika ditanya desas-desus majlis perkahwinannya yang dikatakan bakal berlangsung pada Ogos ini, Ernie atau nama sebenarnya, Nur Ernie Shahirah Zakri menyangkal dakwaan berkenaan. Katanya, fokusnya untuk membahagiakan orang tuanya memandangkan kakaknya sudah berkahwin. Jadi, tanggungjawab menjaga ibu bapanya kini terpikul pada bahunya.

Menurutnya, tahun ini dia perlu fokus kepada karier dan ibu bapanya: "Dalam keluarga, hanya saya yang belum berkahwin. Jadi, ini masanya untuk saya jaga kedua-dua ibu bapa dan fokus saya adalah untuk mencari rezeki. Sepanjang Perintah Kawalan Pergerakan (PKP) lalu, banyak yang berlaku dan sekarang masanya untuk kita susun semula kerja-kerja yang tergendala.

"Saya sentiasa berdoa ditemukan jodoh yang baik. Saya fikir masa paling sesuai untuk merancang soal jodoh, tahun depan. Tahun ini rasanya tak mungkin, seiring dengan Perintah Kawalan Pergerakan (PKP) banyak kekangan yang seni terpaksa dilalui. Saya percaya penggiat seni melalui pelbagai kesukaran yang sama, tahun ini.

Klik untuk gambar besar

"Jadi, untuk meletakkan bila saya akan mendirikan rumah tangga mungkin sukar kerana memerlukan perancangan rapi. Tetapi, Insya-Allah, doakan saya bakal menamatkan zaman bujang, tahun depan. Bagaimanapun, ia hanyalah perancangan kerana saya hanya mahukan yang terbaik untuk keluarga," jelasnya.

Dijolok mengenai calon suami, Ernie menegaskan dia masih memilih. Namun, menjawab pertanyaan adakah penyanyi, Syamel adalah calon terdekat berikutan mereka cukup terbuka berkongsi video sambutan hari lahir Ernie yang cukup romantis, baru-baru ini, pelakon drama 'Suri Katriana' itu tidak menafikan dan memohon agar mendoakan hubungan mereka.

"Insya-Allah seperti yang anda dengar mengenai calon suami saya, doakanlah apa yang selalu orang dengarkan berjalan dengan baik dan dimakbulkan. Doakan semoga saya dapat menamatkan zaman bujang menjelang tahun depan kerana tahun depan usia saya sudah 29 tahun," komennya ringkas.

Ditanya adakah Syamel memiliki ciri calon suami dicari, Ernie dalam nada berseloroh berkata, penyanyi lagu 'Hidup Dalam Mati' itu mempunyai rupa yang manis: "Saya tak tahu kerana belum tinggal sebumbung. Setakat apa yang diberi dan ditunjukkan, saya mencari lelaki yang menghormati keluarga. Ini kerana ibu bapa adalah keutamaan dalam hidup saya," katanya.

"Setakat ini calonnya adalah seperti yang anda semua sudah dengar. Jadi, doakan semoga semuanya dipermudahkan. Dia ada ciri-ciri suami idaman saya, cuma kami belum mengenali satu sama lain dengan cukup mendalam. Yang pasti, ciri-ciri utama adalah dia menghormati ibu bapa saya," tuturnya.

Terdahulu, pasangan sama manis ini didakwa menjalinkan hubungan cinta selepas merakamkan lagu duet berjudul 'Aku Cinta'. Lagu berkenaan merangkul trofi Vokal Terbaik, Anugerah Juara Lagu Ke-32.

www.myartis.com / Sumber: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI RADHI, AYU PUNYAI PENGGANTI, RANCANG NIKAH LEPAS PKP

Bekas isteri kepada vokalis kumpulan OAG, Radhi iaitu Nur Shahira Ayu Zahiri, 26, kini sudah bertemu pengganti, selepas hampir satu tahun bercerai. Biarpun enggan berkongsi lanjut mengenai perkara itu, Ayu mengakui ada perancangan untuk berkahwin. Menurut Ayu, dia masih belum menetapkan tarikh untuk hari bahagiannya kerana mahu menunggu tempoh Perintah Kawalan Pergerakan (PKP) berakhir.

"Ya... saya sudah mempunyai seseorang yang sangat istimewa dalam hidup saya. Bila dan bagaimanapun kami kenal itu, biarlah rahsia. Tak perlu saya nak kongsikan semuanya. Yang pasti, dia seorang yang baik, penyayang dan bertanggungjawab. Saya berharap semua orang boleh mendoakan yang baik-baik untuk saya dan dia.

"Kalau ikutkan perancangan nak kahwin itu memang dah ada. Tapi semuanya bergantung selepas tempoh PKP tamat. Sekarang ini pun kita tak tahu situasi negara macam mana. Takut nanti saya dah buat persediaan semua, tapi tak boleh nak kahwin. Jadi, apa-apa pun kena tunggu langkah seterusnya daripada kerajaan selepas ini," katanya.

Klik untuk gambar besar

Ayu dan Radhi mengambil keputusan untuk bercerai pada 16 Julai tahun lalu. Hakim Syarie Husaini Roslin mengesahkan lafaz cerai yang dibuat Radhi atau Muhammad Radhi Razali, 42, pada 25 Mac tahun lalu. Radhi dan Ayu mendirikan rumah tangga pada 14 April 2014 dan mereka dikurniakan sepasangan cahaya mata iaitu Nur Aisyah, 5, serta Muhammad yang kini berusia empat tahun.

Dalam pada itu, Ayu meluahkan rasa syukur kerana mempunyai kehidupan yang lebih bahagia bersama anak-anak dan akan memulakan perniagaan tudung pada hujung tahun ini: "Alhamdulillah, saya bahagia dengan kehidupan saya bersama anak-anak dan sekarang pun saya sudah mula berniaga.

"Saya ada buka perniagaan sendiri iaitu tudung bawal. Tudung itu juga mempunyai batu kristal Swarovski yang saya berikan nama ShafiraExclusive. Insya-Allah perancangan untuk lancarkan koleksi itu pada hujung tahun ini," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB KONGSI SIKAP MANJA ARWAH ISTERI

"Allahukabar masa tiga bulan PKP tak keluar bekerja, saya ada kerja sendiri iaitu mandikan Sarah setiap hari. Dia kan tengah hamil anak kami waktu itu. Kalau ditanya kenapa belum mandi, dia akan cakap sebab saya belum mandikan. Bayangkan setiap hari saya mandikan dia dan baru saya tahu kenapa perempuan mandi lama. Sabun lain, scrub lain, Allahuakbar,” katanya.

"Alhamdulillah 11 tahun dia pinjamkan, saya sangat bahagia, masa PKP tu 3 bulan kami bersama, lakukan semua aktiviti semua bersama-sama, Allahuakbar. Kena urut dia sampai dua jam. Dua jam okay. Nasib baik sambil urut saya boleh layan tengok Netflix," demikian kongsi pelawak Shuib Sepahtu.

Shuib berkongsikan selama Perintah Kawalan Pergerakan (PKP) selama tiga bulan merupakan kenangan manis buat dirinya kerana diberi kesempatan berkasih sayang dengan Allahyarham Siti Sarah. Menurut Shuib, perkara paling dikenang adalah sikap manja arwah isterinya dimana dia memandikan Sarah setiap hari apatah lagi arwah sedang hamil ketika itu.

Kata Shuib lagi, dia meluahkan rasa syukur kerana sepanjang tiga bulan itu mereka banyak melakukan aktiviti bersama dan sangat bahagia. Berkongsikan perkara itu ketika sesi bacaan Yasin melalui aplikasi Zoom, Shuib berkongsikan selain memandikan isterinya dia turut menjadi tukang urut bidadarinya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEJUTAN HARI LAHIR, BAGI BUNGA - REMY ISHAK & BEKAS TUNANG KEMBALI BERSAMA?

Pasti ramai di kalangn pemint yang tertanya-tanya siapakah gerangan gadis yang bertuah yang bakal menjadi suri hati pelakon Remy Ishak. Sudah beberapa kali mengalami episod duka dalam percintaan, sudah pasti peminat mendoakan jodoh yang baik buat pelakon ini.

Bagaimanapun, entri Remy Ishak, 39, kelmarin nyata menimbulkan tanda tanya peminat apabila pelakon drama 'Pujaan Hati Kanda' itu dilihat membuat majlis kejutan hari jadi buat bekas tunangnya, Ezza Yusof, 38, yang merupakan seorang ahli perniagaan.

Untuk pengetahuan anda, pasangan ini sempat bertunang selama 2 tahun sebelum memutuskan hubungan pada 2019 atas sebab pelbagai krisis di dalam perhubungan mereka dan bukannya kerana orang ketiga seperti yang didakwa ramai.

Klik untuk gambar besar

Daripada entri yang dimuat naik, majlis itu dikhabarkan telah dirancang oleh Remy sendiri selain pelakon itu turut membelanja semua tetamu pada malam tersebut.

Bukan itu sahaja, Remy Ishak dilihat turut menyambut hari jadi Ezza buat kali kedua pada hari berikutnya. Rata-rata peminat meluahkan rasa gembira melihatkan hubungan baik pasangan ini dan mendoakan agar mereka kembali bersama.

Apa-apa pun, kita doakan yang baik-baik buat mereka.

KLIK VIDEO DIBAWAH INI UNTUK TONTON

www.myartis.com / Sumber: Beautifulnara & Instagram Ezza Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNGGU AYAH BERI KEPUTUSAN 'BUKA MULUT' - PU ABU AKUI KENYATAANNYA DIPUTAR BELIT

Pencetus Ummah (PU) Abu Sufyan akhirnya kembali ke tanah air untuk berhadapan kontroversi rumah tangga yang menjadi perhatian ramai selepas beberapa minggu mengikuti rombongan mengerjakan umrah.

Ketika ditemui wartawan mStar sebaik tiba di Lapangan Terbang Antarabangsa Kuala Lumpur (KLIA) pada pagi Rabu, pendakwah bebas itu kelihatan terkejut.

Bagaimanapun, Pu Abu tetap memberikan kerjasama sambil membayangkan seolah-olah kontroversi isu penceraian bekas isteri yang sedang hamil tujuh bulan dapat dilalui dengan tenang ketika berada di Makkah.

"Awak tengok macam mana saya sekarang, inilah diri saya. tak nampak pun saya sugul. Maknanya tak adalah saya pulang ke Malaysia dalam keadaan kurus kering atau tak makan ke," katanya.

Tambah PU Abu yang berseluar jeans bersama kemeja-T serta topi, cerita yang diketahui umum hanyalah sebahagian daripada keseluruhan situasi sebenar.

Namun yang penting katanya, cerita sebenar kemelut yang berlaku diketahui keluarga ketika tiga pihak iaitu bekas isteri, Ain Afini; wanita dikenali sebagai Hana Azraa dan ibu bapanya sendiri.

"Tidak siapa pun tahu cerita tentang sebenar melainkan keluarga saya dan keluarga di pihak bekas isteri dan Hana. saya minta maaf sangat-sangat, saya takkan beri apa-apa kenyataan.

"Apapun paksaan atau desakan saya takkan buka mulut. Itu sahaja jawapan saya ketika ini. Selebihnya saya akan maklumkan kemudian," tuturnya.

Sejak Sabtu, ada laporan mengenai luahan bekas isteri PU Abu di laman Instagram yang memaklumkan dia sudah diceraikan menerusi aplikasi whatsapp pada 13 Mac lalu.

Klik untuk gambar besar

Menerusi tulisan Ain Afini, Pu Abu memilih untuk menceraikannya demi mengejar cinta seorang janda beranak satu.

Sehubungan itu pelbagai cemuhan dibuat netizen terhadap PU Abu kerana bersimpati dengan nasib yang menimpa bekas isterinya lebih-lebih lagi ketika wanita berkenaan sarat mengandung.

Sementara itu, ketika diajak bercerita mengenai status hubungannya dengan Hana kerana dikatakan mereka sudah bernikah, PU Abu memilih untuk mengunci mulut.

Malah PU Abu memberitahu dia dinasihatkan bapanyanya, Mokhtar Rozaidi untuk tidak akan memberi apa-apa kenyataan susulan.

"Minta maaf, saya tak boleh beri apa-apa komen. Saya kena dengar cakap ayah saya kerana dia minta supaya jangan buka mulut bagi kenyataan kepada sesiapa pun.

"Saya akan beritahu selepas saya dapat keputusan dari ayah saya. Apa-apapun saya kena tunggu ayah saya," jelasnya.

Tambah PU Abu, kenyataannya selama ini turut diputar belit beberapa pihak: "Saya tak boleh cakap banyak-banyak sebab semua kenyataan saya selama ini diputar belit ramai pihak dan media.

"Sehingga apa sahaja yang keluar dari mulut saya dianggap salah. Jadi saya tak nak cakap apa-apa setakat ini. Saya takkan bagi apa-apa kenyataan sehingga arahan darpada ayah saya," tegasnya beberapa kali.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAHIRAH MACWILSON KINI PUNYAI 'BUAH HATI' BARU?

Semua mengetahui mengenai hubungan cinta antara Zahirah Macwilson dengan Zul Ariffin yang sudah berahkir beberapa bulan lalu selepas aktor itu mengesahkannya.

Setelah pengumuman putus itu, pelakon 'Tak Ada Cinta Sepertimu' ini mengatakan yang beliau mahu 'move on'.

Baru-baru ini, ada khabar angin bertiup kencang yang mengatakan Zahirah sedang menjalin hubungan istimewa dengan seorang ahli perniagaan dan bekas pelumba kereta litar Formula iaitu Nik Iruwan Datuk Nik Izani.

Malah, Nik Iruwan menerusi akaun Instagramnya ada memuatnaik gambar mesra bersama Zahirah ketika menyambut ulangtahun kelahirannya yang ke-33.

Klik untuk gambar besar

Dalam gambar tersebut, Zahirah dilihat menyuapkan makanan ke dalam mulut 'buah hati' baru itu.

Betul ke mereka sedang hangat bercinta? Jika benar, kami harap hubungan Zahirah kali ini lebih indah dan ada jodoh sehingga ke jenjang pelamin.

Jangan malu-malu kalau sudah ada pengganti, pastinya ramai peminat Zahirah mendoakan yang terbaik buat dirinya.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PIHAK PENGURUSAN TERKEJUT PENGUMUMAN BAKAL KAHWIN - RAMAI NAK TAJA HAQIEM RUSLI

Penyanyi dan komposer muda, Haqiem Rusli baru-baru menerusi IG Live pada pukul 2 pagi telah mengumumkan mahu berkahwin dan ia ternyata mengejutkan ramai pihak serta peminat.

Menurut pengurus Haqiem iaitu Fatulrahim Salleh, dia juga terkejut dengan pengumuman itu namun dia melihat penyanyi itu sudah lama memberi tanda isyarat mahu menamatkan zaman bujangnya.

"Dia pernah beri isyarat nak kahwin, tapi tidak sangka pula pengumuman itu dibuat pada pukul 2 pagi semalam. Dia memang jenis susah tidur di waktu malam dan hanya akan tidur selepas solat subuh.

"Maka disebabkan itu kami di pihak pengurusan juga terkejut, kenapa nak buat waktu sebegitu? Jika dia beritahu perancangan untuk berkahwin itu dengan pengurusan, kami boleh susun baik-baik, misalnya buat sidang media dan sebagainya memandangkan ramai bertanya," katanya.

Klik untuk gambar besar

Dalam pada itu, katanya lagi pihak pengurusan tidak mempunyai sebarang masalah jika mana-mana artis mahu berkahwin. Ujarnya lagi, selepas mengumumkan tersebut ramai yang menghubunginya untuk menaja majlis perkahwinan Haqiem.

"Setahu saya, Haqiem belum ada sebarang persiapan setakat ini. Tempoh enam bulan itu masih panjang tetapi sejak dia umumkan berita itu, tak dinafikan ramai yang menghubungi saya dan nak taja majlis perkahwinan Haqiem," tambahnya lagi.

Terdahulu, Haqiem mengumumkan bakal menamatkan zaman bujangnnya pada hujung tahun ini namun belum mendedahkan identiti bakal isterinya kepada umum.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABBY TUNTUT HUTANG...??

Dalam kemeriahan Norman Hakim dan Memey Suhaiza melangsungkan perkahwinan mereka hari ini, tiada siapa yang tahu apa yang terpendam dihati Abby Abadi. Malah coretannya di laman Facebook beberapa jam lalu seolah-olah memberi gambaran betapa perasaan Abby sedikit kecewa dengan janji yang tak dikota.

Tambah-tambah Abby kini kurang mendapat undangan berlakon dan kantungnya juga makin mengempis.

Janji apakah itu? Dalam masalah ini, hanya Abby sahaja yang tahu... bak kata Abby, yang utama diutamakan... yang dulu didahulukan, yang kemudian dikemudiankan...!!

Klik untuk imej besar...

Tonton video terkini keletah Baby Danisha

Photo & video: Abby FB


BILA ALI PUTEH BERNIAGA DI TIKTOK - BERHASRAT BUKA KEDAI PULA

"Alhamdulillah sambutan diterima sangat memberangsangkan sejak saya mula berniaga bulan puasa dan Alhamdulillah tiada sebarang masalah setakat ini. Saya ambil pendekatan membuat jualan di laman sosial sebab saya ada anak kecil dan lebih mudah menggunakan laman sosial untuk berniaga.

"Macam-macam saya jual sebenarnya cuma buat masa ini saya memfokuskan pakaian kanak-kanak dan minyak wangi," ujar pelawak Ali Puteh yang kini aktif dalam dunia perniagaan dengan menjual pakaian kanak-kanak serta minyak wangi di platform TikTok untuk menambah pendapatan, selepas tawaran berlakon berkurang.

Jelas Ali atau nama sebenarnya, Syed Ali Mubarak Syed Mohd Ridzuan, dia tidak sangka dengan sambutan diterima daripada pelanggan kerana dia hanya menjual secara siaran live di TikTok.

"Tawaran berlakon ada cuma kurang tapi rezeki berniaga Alhamdulillah dapat sambutan. Insya-Allah akan buka kedai atas permintaan pelanggan yang mahu membeli secara terus pakaian dan minyak wangi," kata Ali yang tetap bersyukur dapat ada rezeki dalam berniaga.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MAKIN SIHAT SELEPAS POSITIF C0V1D - FIZI ALI BERSYUKUR DIBERI PELUANG SAMBUT BIRTHDAY KE-3 AMEENA

"Alhamdulillah.. terima kasih atas doa semua.. Dapat melepaskan rindu dekat Ameena.. Terima kasih dekat umi Ameena jugak bagi daddy jumpa.. Celebrate birthday Ameena sama-sama..

"Happy birthday sayang.. Insyallah daddy akan cuba jadi yang terbaik untuk awak.. ❤," itulah tulis penyampai radio Suria FM, Fizi Ali apabila meluahkan rasa syukur apabila diberi peluang untuk meraikan ulang tahun kelahiran anaknya, Ameena Sofia yang ke-3.

"Caption kali ni kemungkinan panjang dia SANGAT panjang. Tapi disebabkan jari kebas tak habis-habis dengan melecet lagi dok ikat & tiup balloon malam semalam sampai 3 pagi punya nak set up Deco Birthday untuk Ameena hari ni. Kepala pening tak cukup tidur.

"Walaupun tak berapa OK tapi kena OK sebab Hari Dia. 🤍. Alhamdulillah semuanya berjalan lancar walaupun aku dah terkangkang buat semua benda dengan birthday girl lately nak berdukung tak pasal-pasal sesaje 🥴.

Klik untuk gambar besar

"Happy 3rd Birthday Nyawaku @ameenasofia_ 🤍. Lain sikit tahun ni. (Lain banyak sebenarnya) tapi I janji I akan buat you happy bukan pada hari you tapi setiap hari setiap saat sebab you nyawa I.

"Birthday event you yang sepatutnya I akan invite all your friends semua cancel sebab Allah nak bagi kita celebrate bertiga.
Sebab tu Allah bagi kita sakit sikit. Tapi I tahu you happy sebab memang you nak tengok DUA-DUA kan.

"Semoga you kuat dan semoga jadi manusia yang baik. Baik dari dalam dan luar. Jadi manusia yang ramai orang sayang. Ramai orang akan ikut kebaikan yang you tunjuk kan. Insyallah. You anak solehah dan anak yang akan buat Umi & Daddy bangga nanti. @ameenasofia_ ❤🤍," tutur pelakon Shakilla Khoriri pula menerusi laman Instagram.

Sebelum ini, Fizi ada meluahkan rasa sebak kerana tidak dapat bersama-sama menyambut ulang tahun kelahiran puteri sulungnya itu pada kali ini. Perkara tersebut dikongsikan Fizi menerusi satu video yang dimuat naik di Instagram miliknya.

Melihat pada video tersebut, dia dirakam sedang membeli beberapa hadiah kesukaan cahaya matanya itu di sebuah pusat beli belah sekitar ibu kota. Pada masa sama, Fizi juga memohon maaf kerana terpaksa meninggalkan hadiah berkenaan di pondok pengawal.

"Selamat hari lahir Ameena sayang. Daddy letak video di sini supaya kalau nanti daddy sudah tiada, awak ada memori untuk melihat. Nanti sudah besar, awak akan faham. Daddy tidak pernah melupakan awak walau sesaat. Awak nyawa daddy.

"Maaf tidak dapat jumpa awak kerana daddy tidak mahu lagi dituduh pembawa penyakit kepada awak. Daddy tidak sanggup melihat awak sakit dari jauh," coretnya.

Mengulas lanjut, dia turut meminta maaf kerana tidak dapat menjaga anak perempuannya sewaktu sakit: "Tidak dapat menjaga awak, tidak dapat menyentuh awak. Maafkan daddy. Terima kasih juga kepada orang-orang yang menyumbang untuk beri sumbangan bapa dan anak jauh. Semoga kalian diberkati," ujarnya.

Sementara itu, dedikasi teristimewa berkenaan mengundang pelbagai reaksi warganet menerusi ruangan komen: "Fizi Ali, janganlah asyik menyalahkan diri sendiri. Allah maha mengetahui segalanya. Semua orang kalau boleh nak elak tidak mahu menjadi punca.

"Tetapi, elak lah macam mana pun, jagalah baik mana pun kalau dah Allah kata kena, tetap kena juga. Semoga tabah okey, dah buat sehabis baik untuk Meena," komen penyampai radio Feeya Iskandar.

"Perkara nak jadi, tidak perlu menyalahkan sesiapa. Allah menguji sikit sahaja itu. Sakit itu ujian Allah. Eh, aku pula yang sebak wei," komen seorang warganet.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENJAGA GOL KHAIRUL FAHMI TIMANG ANAK KEDUA

Tahniah diucapkan buat penjaga gol bola sepak kebangsaan, Khairul Fahmi Che Mat (Apexs) selepas isterinya, Leuniey Natasha telah selamat melahirkan anak kedua mereka semalam.

Klik gambar untuk size besar

Berita gembira ini telah dikongsikan Apexs dan Leuniey menerusi akaun Instagram masing-masing dengan memuat naik wajah comel anak lelaki mereka yang dilahirkan dengan berat 3kg.

"Alhamdulillah isteri saya selamat melahirkan bayi lelaki seberat 3kg," tulis Fahmi di laman IGnya.

"ALHAMDULILLAH YA ALLAH .terima kasih semua untuk doa2 AMEEN," ujar Leuniey pula.

Untuk rekod, Apexs dan Leuniey berkahwin pada 28 Disember 2012 dan telah dikurniakan seorang anak perempuan yang bernama Kayla Elayna.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KELUAR BERDUA BELI TEALIVE - IMRAN AQIL (HERO REMAJA 2020) DIKECAM

Salah seorang peserta Hero Remaja 2020, Imran Aqil baru-baru ini telah menerima kecaman wargamaya apabila sebuah video memperlihatkan dirinya keluar berdua semasa tempoh Perintah Kawalan Pergerakan (PKP) dilaksanakan. Menerusi laman sosial Twitter, Imran memuatnaik video dia berada di dalam kereta bersama bapa saudaranya yang sedang memandu untuk tatapan umum.

"Aku pelik betul dengan pakcik aku punya mencarut ni," tulis Imran menerusi satu kicauan. Menerusi video berdurasi 14 saat itu, Imran bersama pakciknya keluar menaiki kereta untuk membeli air Tealive.

Hasil tinjauan di ruangan Twitter, ramai wargamaya yang tidak berpuas hati dengan tindakan Imran yang melanggar PKP di mana hanya ketua keluarga sahaja boleh keluar untuk membeli barangan keperluan: "Bukan sepanjang RMO hanya ketua keluarga je ke boleh keluar untuk beli groceries? Kenapa ada yang keluar berdua semata-mata nak beli Tealive?" tegur seorang wargamaya.

Klik untuk gambar besar

"Ramainya laaaa orang jenis bodoh macam ni. Buat salah tayang satu dunia. Kucing pun sembunyi tahi," kata seorang wargamaya. - "Mohon siasat dan buat tangkapan. Individu ini telah melanggar arahan. Hanya seorang individu dibenarkan untuk keluar dari rumah dan memandu untuk membeli barangan keperluan harian serta ubat-ubatan ketika Perintah Kawalan Pergerakan," komen seorang wargamaya.

"Hmm. Keluar dua orang? Nak beli Tealive ke? Janganlah degil. Tahu tak orang nak kerja macam biasa. Duit dah tak ada. Aku punya la tahan nak keluar semata-mata nak benda ni cepat hilang. Boleh balik kepada keadaan asal balik," luah seorang wargamaya. - "Benda salah pun ramai yang gelak. Itulah untungnya bila famous," ujar seorang wargamaya lagi.

Video Imran tersebut sehingga kini telah menerima hampir setengah juta tontonan. Terdahulu, Imran terkandas di pusingan separuh akhir Hero Remaja 2020 apabila namanya diumumkan sebagai peserta tersingkir.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH CERAI - RADHI OAG TIBA-TIBA NAK RUJUK SEMULA

Baru-baru ini, kita dikejutkan dengan kisah penceraian Radhi OAG, apabila bekas isterinya iaitu Nur Shahira Ayu Zahiri, terpaksa membuka mulut memberitahu mereka telah berpisah sejak 25 Mac.

Tiba-tiba semalam, Radhi berkata dia dan bekas isterinya akan hadir ke mahkamah semula bagi proses rujuk.

"Benar, saya telah melafazkan talak satu kepadanya. Tetapi, saya tidak mahu perkahwinan ini berakhir. Allah telah beri kita pilihan (untuk menyelamatkan perkahwinan), jadi kita gunakan pilihan tersebut.

"Saya bersangka baik dengan dia. Mungkin dia rindu saya selepas lima hari tidak bertanya khabar," ujar Radhi dipetiker berkata.

Jika benarlah bagai dikata... Alhamdulillah!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASHRAF & BUNGA DAPAT ANAK LELAKI

Penyanyi Bunga Citra Lestari,27, selamat melahirkan bayi lelaki, pada pukul 2 petang (3 petang waktu malaysia) seberat 3.5 kilogram di Rumah Sakit Brawijaya, Jakarta, Rabu.Isteri kepada pelakon Ashraf Sinclair, 31, itu bersalin melalui proses pembedahan dan kedua-dua ibu dan anak berada dalam keadaan sihat.Menurut pengurus Bunga, Doddi, Bunga ditemani kedua ibu bapanya serta Ashraf ketika proses kelahiran anak sulung pelakon itu."Bunga telah masuk ke hospital pada pukul 3 pagi (4 pagi waktu Malaysia) dan atas nasohay doktor Bunga disarankan untuk melahirkan anak secara pembedahan walaupun Bunga mahu melahirkan secara normal."Ibu bapa Ashraf turut berada di sini dan mereka datang dari Kuala Lumpur ke Jakarta pada Sabtu lalu. Apa yang pasti, Ashraf dan Bunga begitu gembira dengan kelahiran anak sulung mereka," katanya.Pasangan tersebut telah bernikah pada 8 November 2008 di Masjid Al Bina, Senayan, Jakarta.(\__/)(='.'=)(")_(")www.myartis.com 2010


FOTO COVER CIK B DIKECAM, DICACI - DSV TAMPIL BERSUARA

Selepas foto anaknya, Cik B menjadi penghias muka hadapan majalah Remaja mendapat kecaman, usahawan kosmetik popular, Datuk Seri Vida telah tampil bersuara di laman Instagram miliknya. Dalam entri tersebut, Vida mendakwa anaknya Cik B atau nama sebenarnya Edlynn Zamilleen Muhammad Amin berasa rendah diri dan tidak bersemangat selepas foto tersebut menjadi bahan cacian warganet.

"Kecaman, cacian dan makian yang dilemparkan kepada Cik B @cikb_havoc66.. Ramai yang mengata Cik B, buatkan Cik B rasa rendah diri, tak semangat, suka menyendiri dan buat hal sendiri," tulis Vida yang meluahkan perasaannya itu di akaun Instagram miliknya.

Menerusi entri tersebut dia memuatnaik foto Cik B yang menjadi penghias muka hadapan majalah tersebut. Menurut Vida lagi, anaknya itu tahu segala kekurangan yang dia ada tetapi cuma mahu melakukan sesuatu kelainan.

Klik untuk gambar besar

"Nak jual kosmetik orang kutuk. Orang persoalkan warna kulit Cik B, tak putih pun.. Cik B tahu kekurangan dia tapi dia cuba buat something different," katanya lagi.

Kelmarin, Cik B mengejutkan netizen apabila tampil bergaya sebagai penghias muka depan majalah Remaja dengan imej yang berbeza.

www.myartis.com / Sumber & foto: Astro Gempak, Instagram Datuk Seri Vida & Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAZZY RANCANG MENYUSUKAN ANAK ANGKAT: "SUDAH DUA MINGGU AMBIL SUPLEMEN TAMBAHAN..."

Pelakon dan pengacara Sazzy Falak menerusi laman Instagram memberitahu yang dia merancang untuk menyusukan anak angkatnya setelah mengambil kira beberapa faktor termasuklah sudut kesihatan dan agama. Sazzy berkata dia sudah mendapatkan nasihat pakar dan mengambil makanan tambahan bagi mengeluarkan susu badan.

"Beberapa minggu lalu saya ada mengunjungi Pusat Perubatan Pusrawi Kuala Lumpur bagi memulakan penyusuan badan untuk Idris. Sebaik saya memutuskan untuk memilikinya, saya mahu menyusukannya. Saya suka idea itu sebab boleh memberi manfaat kesihatan melalui susu ibu sambil itu merapatkan ikatan kami dan mahram.

"Sudah dua minggu saya mengambil suplemen tambahan untuk membantu mengeluarkan susu badan. Belum ada hasil tetapi saya tetap positif. Saya ingin mengucapkan terima kasih kepada pasukan di Pusrawi kerana sangat luar biasa dan memberikan sokongan," kata Sazzy yang berkongsi mengenai perkembangan anak angkatnya itu menerusi Instagram.

Klik untuk gambar besar

Pada Sabtu lalu, pelakon filem Gol & Gincu ini mendedahkan dia dan suami, Nazril Idrus baru sahaja mengambil seorang anak angkat lelaki diberi nama Idris yang kini berusia sebulan. Sementara itu, Sazzy berkata dia bercadang untuk menyusukan Idris selama dua tahun seperti yang dilakukan terhadap anak kembarnya dahulu.

"Saya tak tahu kalau akan menyusukan selama dua tahun seperti saya buat dekat anak kembar dulu. Ia mungkin kerana mereka kembar tapi saya masih masih ingat memang banyak kerja. Saya bangga sebab dapat buat... sekarang ini hanya nak beri tumpuan apa yang patut kepada anak kecil ini. Doakan saya berjaya," ujarnya.

Terdahulu, Sazzy berkahwin dengan Nazril yang juga seorang personaliti televisyen pada November 2006. Pasangan ini dikurniakan bayi kembar perempuan bernama Imaan Lily dan Tiara Rose yang dilahirkan pada April 2011.

www.myartis.com / Sumber & foto: mStar, Instagram Sazzy Falak, Imaan Lily & Tiara Rose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PETI SUARA - NABILA RAZALI BERSYUKUR SEMAKIN SEMBUH

"Alhamdulillah, keadaan peti suara saya sekarang semakin baik. Malah, saya juga masih melakukan langkah penjagaan untuk memastikan ia terus pulih. Penjagaan pemakanan diutamakan dengan mengingat setiap pesan doktor supaya tidak makan makanan yang pedas sangat, elak minum ais serta cuba kurangkan ambil makanan berminyak.

"Walaupun susah juga sebenarnya untuk saya mengikuti saranan doktor itu sebab benda asas yang memang selalu kita ambil dan dan jadi rutin, tapi diri sendiri dan mental kena kuat. Setakat ini, saya selesa untuk menyanyi dan tak rasa sakit lagi. Apa pun, saya juga ucapkan terima kasih kepada semua peminat yang mendoakan dan terus menyokong saya selama ini.

"Saya gembira masih dapat aktif dalam kerjaya seni kerana sokongan peminat. Terus terang, saya hanya mampu berterima kasih dan selebihnya kebaikan itu Allah saja yang membalas," kata penyanyi dan pelakon Nabila Razali. yang meluahkan rasa syukur apabila masalah peti suaranya kini semakin sembuh selepas banyak mengikut apa yang dinasihatkan doktor.

Nabila, 29, meluahkan rasa syukur apabila keadaan peti suaranya sudah kembali pulih, atas kesabaran dan sikap komited menjaga kesihatan danbanyak mengikut apa yang dinasihatkan doktor.

Klik untuk gambar besar

Sejak awal kemunculannya di pentas Akademi Fantasia 2013 (AF2013), Nabila sudah menjadi perhatian apabila sering dikritik dan dikecam dengan pelbagai kata-kata pedas yang menusuk hati.

Namun, penyanyi yang popular dengan lagu 'Cemburu', 'Peluang Kedua' dan terbaharu, 'Putus' ini boleh dilabel sebagai 'berhati batu' kerana tidak sedikitpun dia mudah melatah, sekali gus mahu mengundur diri dari kerjaya seni.

"Saya seorang yang positif. Walaupun ada rasa sedih juga dengan segelintir komen diterima itu, tapi saya cuba terima dan pastikan tidak cepat mengalah. Bagi saya, tidak semua komen ditulis netizen itu buruk.

"Ada juga banyak kata semangat dan teguran yang boleh saya ambil untuk memperbaiki apa yang kurang pada diri. Kadang-kadang kita tak sedar pun kelemahan yang perlu diperbaiki untuk menjadi lebih baik pada masa akan datang," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU VIDEO: "HANYA BERGURAU" - SITI SARAH KESAL DITUDUH BIADAP

"Lelaki ini Raissuddin Hamzah. Dia bapa kandung saya, kami hanya bergurau. Dari video ini sebenarnya apa yang kita lihat dia sangat sporting melayan karenah anak-anak yang suka bergurau.

"Nak dijadikan cerita ada pihak yang kata saya biadap sebab tak beli barang pakcik ini. Kenapa la suka sangat nak keji caci orang tanpa usul periksa.

"Semoga Allah permudahkan hidup kalian amin," ujar penyanyi Siti Sarah Raissuddin menerusi laman Instagram.

Siti Sarah menerima kecaman netizen gara-gara dirinya tidak membeli barang yang dijual seorang lelaki dalam sebuah video dimuatnaiknya itu.

Bagaimanapun, Sarah menjelaskan video berkenaan hanyalah sekadar gurauan, manakala lelaki tua itu ialah bapa kandungnya iaitu Raissuddin Hamzah.

Klik untuk gambar besar

Dalam pada itu, Sarah menasihatkan agar netizen mengkaji terlebih dahulu sesuatu perkara sebelum bertindak meninggalkan komen negatif.

Sarah mengulas berkenaan video yang dimuatnaik di Instagram pada Rabu telah disalah anggap oleh netizen.

Penyanyi lagu 'Kesetiaan' ini dikatakan bersikap biadap kerana tidak membeli barang-barang yang dijual oleh lelaki berkenaan.

Sementara itu, menjawab komen salah seorang pengikutnya, Sarah berkata, dia berasa sedih dengan komen negatif netizen sehingga terfikir untuk menutup akaun tersebut.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RAJA ILYA KATA SEJUTA 'FOLLOWER' SESUATU MENGARUT, TAK MASUK AKAL

"Tahu tak zaman ini berapa banyak akaun media sosial yang ada pengikut palsu dan boleh dibeli begitu saja? Nak sejuta pengikut, tak payah jadi Datuk atau pelakon pun. Bukan siapa-siapa pun boleh beli. Apa yang kamu nak sebenarnya? Nak yang betul, ada kemahiran, bakat, bertahan lama dalam industri, menang banyak anugerah atau pengikut berjuta-juta?

"Disebabkan syarat ini, ramai yang akan mula membeli 'followers' palsu semata-mata untuk pastikan mereka dapat masuk di stesen TV" ujar pelakon Raja Ilya, 36, yang menyifatkan syarat pelakon perlu memiliki sejuta pengikut di media sosial adalah sangat tidak masuk akal dan ada keburukannya.

Raja Ilya atau nama sebenarnya Raja Ramilah Begum Raja Mohammad berkata, ketetapan begitu hanya menggalakkan segelintir pelakon 'membeli' pengikut demi mencukupkan angka sejuta itu. Pelakon filem 'KL Vampires' itu berpendapat, kesan daripada tindakan sebegitu lebih memudaratkan industri seni tempatan.

Klik untuk gambar besar

"Lagilah memalukan! Tak perlulah mengikut sangat apa yang orang lain buat. Daripada tengok pengikut, lebih baik tengok pengikut dalam stesen TV masing-masing. Contohnya drama atau filem mereka buat. Apa maklum balas atau 'rating'. Bukan semuanya yang dari media sosial betul, kadang-kadang 90 peratus daripadanya tipu," katanya.

Dalam pada itu, Raja Ilya juga mengakui dia sendiri tidak dapat menerima penetapan syarat sebegitu walaupun suatu hari nanti akan mencapai lebih sejuta pengikut di media sosial.

Baru-baru ini, heboh dalam kalangan penggiat industri mengenai sebuah stesen TV menetapkan syarat pelakon kena ada pengikut minimum sejuta untuk diambil berlakon.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKSI NEELOFA & PU RIZ HADIR BERSAMA SEDONDON DI MAJLIS KAHWIN CURI PERHATIAN

Pada Ahad lalu, adik lelaki kepada pelakon dan pengacara Noor Neelofa, Mohamed Aqief telah pun selamat bergelar suami kepada permaisuri hatinya, Aina Syahira.

Dirai dalam suasana meriah dengan kehadiran tetamu keluarga kedua belah pihak, majlis tersebut turut diserikan dengan persembahan nyanyian daripada Hael Husaini.

Selain majlis raja sehari yang diperkatakan, kehadiran Muhammad Haris Mohd Ismail atau lebih sinonim dengan sapaan PU Riz turut mencuri perhatian wargamaya.

Klik untuk gambar besar

Apa tidaknya, foto serta video yang dirakam oleh para tetamu serta ahli keluarga yang hadir pada majlis berkenaan turut kembali dikongsikan oleh beberapa buah akaun di Instagram yang rata-ratanya teruja dengan hubungan rapat yang terjalin di antara PU Riz bersama famili bekas hos MeleTop itu.

Segak mengenakan persalinan Baju Melayu dalam rona senada dengan Neelofa dan ahli keluarganya yang lain, penampilan figura berusia 24 tahun itu nyata meraih tumpuan.

Terdahulu, Neelofa sebelum ini menjelaskan dia dan Riz sudah lama saling mengenali dan pernah beberapa kali bekerjasama dalam program sebelum ini namun tidak mendapat perhatian.

Neelofa pada masa sama menyifatkan, lelaki tersebut merupakan seorang pendakwah muda yang bagus, bijak dan mempunyai tarikan tersendiri.

Sementara PU Riz dalam satu temubual ketika sesi tayangan perdana filem 'Ada Apa Dengan Doa' baru-baru ini pula menyifatkan, hubungan mereka tidak lebih sebagai rakan sekerja. Riz turut mendedahkan dirinya sudah lama bekerjasama dengan figura asal Kelantan itu sebelum ini.

www.myartis.com / Sumber & foto: Media Hiburan & Instagram @lofa.page

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR PERTUNANGAN ASHRAF MUSLIM..

Semoga tercapai hasrat untuk ke jinjang pelamin nanti... insa'Allah...Klik untuk imej besar...GAMBAR-GAMBAR LAIN...   KLIK DI SINI.. (\__/)(='.'=)(")_(")www.myartis.com 2011


ISTERI HAMIL - MAULANA AF RASA TERUJA

Menerusi laman Instagram Maulana AF, dia meluahkan rasa teruja apabila isterinya, Ajeng Leony Agnesia, 25, yang berketurunan Minang-Jawa berasal dari Jakarta, Indonesia, itu hamil anak sulung mereka.

"Alhamdulillah berita paling gembira setelah bergelar sebagai suami kepada Ajeng Leony Agnesia. Pagi-pagi kena kejut dengan isteri tercinta terus dia tayang benda ni depan mata walaupun tengah mamai-mamai lagi.

"Lepastu terus ke RSIA (Rumah Sakit Ibu dan Anak) di Manggarai, Jakarta. Doktor cakap kandungan dah 4 minggu, tapi lagi 2 minggu kena datang lagi buat check up untuk kepastian. Minta doa kalian semua untuk saya dan isteri. Semoga semuanya lancar. Aaminnnnn..," ujar Maulana di IGnya

Maulana atau nama penuhnya Muhd Firdaus Maulana Mohamed, 27, meluahkan rasa terujanya itu melalui hashtag. Antara hashtag tersebut adalah '#inshaAllah', '#daddytobe', '#lamalagijadidaddy', '#terbuktiakujantan', '#jantansejati' & '#subur'.

Untuk makluman, sebelum berkahwin, Maulana ada mengambil anak angkat bernama Adam Mikail yang kini berusia setahun lebih.

Tahniah diucapkan!

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA DAPAT TAWARAN KURUSKAN BADAN - EDDIE WINGS RASA TERHARU

Rezeki jangan ditolak!

Demikian halnya dengan Bila atau nama sebenarnya Nurnajmi Nabila Samsaidi anak kepada pemain bass kumpulan Wings, Eddie apabila ada beberapa pusat gimnasium menawar untuk membantunya menguruskan badan dan kekal sihat.

Tawaran tersebut telah membuatkan Eddie berasa terharu kerana ada pihak yang sudi membantu anaknya.

"Saya berterima kasih kerana banyak pihak yang menghubungi saya menawarkan produk dan khidmat menguruskan badan untuk Bila. Namun, saya menyerahkan kepada pihak Astro untuk membuat tindakan susulan kerana Bila berada di bawah pengurusan dan jagaan mereka.

Klik gambar untuk size besar

"Ia saya dianggap sebagai satu peluang baik yang tidak harus dilepaskan begitu saja. Sebagai bapa, semestinya saya ingin melihat Bila membesar dengan sihat tidak kira bagaimana susuk tubuhnya.

"Saya dan isteri sudah merancang untuk menyediakan program diet dan senaman untuk Bila. Insya-Allah kita lihat bagaimana nanti selepas Bila keluar dari Akademi Fantasia," ujar Eddie dipetik sebagai berkata.

Biarpun berbadan gempal namun anak perempuan Eddie itu menerima pujian daripada pengkritik kerana memberikan persembahan memberangsangkan sebagai salah seorang peserta Akademi Fantasi 2015.

Terbaru, juri tetap AF 2015, Datuk Ramli MS mengakui melanggar prinsipnya dengan memuji persembahan Bila dan berharap agar gadis itu akan mara ke pusingan akhir.

Gadis berusia 19 tahun itu berjaya mempamer persembahan mantap bagi kedua-dua lagu secara solo dan duet bersama Shahrul.

Menurut Eddie, anak perempuannya itu sebenarnya seorang yang pemalu, dan amat sukar untuk berpisah dengan keluarga.

"Saya begitu terharu dengan sokongan padu yang diberikan ramai terhadap Bila. Jujur saya katakan dia begitu rapat dengan saya dan isteri. Buat pertama kalinya Bila berjauhan dari keluarga dan ia memberikan impak kepada kami.

"Ramai bertanyakan kepada saya mengapa isteri saya sering menangis ketika melihat persembahan Bila, ia kerana kami sama sekali tidak menyangka anak perempuan kami itu boleh menyanyi dan hidup berdikari.

"Saya juga tidak pernah memberikan tunjuk ajar bagaimana untuk menyanyi dan kebanyakan teknik menyanyi dipelajarinya sendiri. Saya berharap untuk melihat anak saya beraksi di pentas akhir AF nanti," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - AKSI TERKINI ADIRA SUHAIMI BERSAMA SUAMI & MADUNYA

"Ni ari turn mummy Adira Suhaimi jaga anak-anak, Datin Red gi reunionnnnn wawawawa najisss," demikian kata Dato Red mengenai gambar terkini isteri keduanya, Adira Suhaimi.

Tapi maaf, sehingga kini tiada gambar mereka bertiga dalam satu gambar.... melainkan gambar lama Adira bersama Datin Red ketika isteri pertamanya itu umum bakal bermadu.

Jom kita layan gambar-gambar ni...!!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom